Tahniah Kerajaan Kerana Setakat Ini, Berjaya Mengawal Covid-19

Berbanggalah. Bukan sesuatu yang mudah menguruskan satu pandemik yang merosakkan ekosistem sosial dan ekonomi seluruh dunia. Tetapi kita hampir berjaya

1. Kita berjaya melaksanakan 47,723 pengujian setakat 3 April 2020 atau 1,452 ujian bagi setiap sejuta penduduk. Kadar ini lebih baik berbanding Amerika Syarikat yang hanya melaksanakan 409 ujian per juta dan Jepun (312 per juta). Ia juga jauh meninggalkan negara serantau seperti Indonesia (28 per juta) dan Filipina (48 per juta)

2. Kita adalah antara negara yang paling berpotensi mengadakan ujian besar-besaran dengan anggaran 16000 ujian akan dapat dilakukan setiap hari pada bulan ini. Kerjasama KPT dan MOSTI menyediakan 10 makmal diagnostik tambahan pula akan membolehkan tambahn 1400 ujian dilaksanakan sehari kepada seluruh rakyat.

Ya. KKM tidak bekerja seorang diri

3. Kita adalah antara negara terawal mengadakan lockdown secara bertahap bagi memastikan moral rakyat boleh menyerap tekanan secara natural. Penggunaan tentera walaupun dikecam dari dalam akhirnya menunjukkan hasil apabila kita menjadi antara negara yang berjaya ‘flatten the curve’ sehingga Singapura pun akhirnya terpaksa melakukan perkara yang sama.

4. Kita adalah antara negara yang berjaya menyediakan ratusan pusat kuarantin termasuk mengubahsuai MAEPS Serdang sebagai pusat rawatan dan kuarantin terbesar negara hanya dalam tempoh 4 hari

5. Kita adalah antara negara yang mempunyai kadar kesembuhan Covid-19 yang tinggi di dunia. Setakat semalam, 24.8% kes positif telah pun pulih dan dibenarkan keluar. Peratusan ini adalah lebih tinggi daripada kadar global (20.8%) serta negara-negara maju seperti Perancis (21.65%), AS (4.43%), Kanada (17.66%), Israel (5.42%) dan Australia (10.7%)

6. Paling utama, kita adalah negara yang fokus dan tidak terganggu dengan politik dalaman. Antara punca New York menjadi negeri pertama di dunia mencatatkan lebih 100 ribu kes positif semalam adalah kerana Gabenornya Andrew Cuomo (Demokrat) tak berhenti-henti berpolitik dengan Trump (Republican).

Apa sahaja kekurangan sama ada isu Doraemon, Isteri Membebel dan akronim MEWA ditamatkan sama ada dengan permohonan maaf atau penarikan semula. Semuanya supaya kita semua boleh fokus kepada krisis yang lebih utama.

Ya. Ini bukan kerajaan yang saya undi. Ini juga bukan kerajaan yang anda undi

Tapi apa yang sedang terjadi, membuktikan mereka adalah kerajaan yang kita perlukan hari ini

#KitaAkanMenang

Abdul Rahim Hilmi Zakariya
Bukit Tunggal Kuala Terengganu


Menjawab Tuduhan Teori Konspirasi Ke Atas Titanic

Pada 15 April 1912, New York Herald mengeluarkan sebuah artikel berjudulkan, “Titanic karam dengan 1,800 penumpang menaikinya. Hanya 675, kebanyakannya wanita dan kanak-kanak, diselamatkan.” Berita tergempar ini mengejutkan Amerika Syarikat dan Eropah. Dalam masa beberapa hari, angka penumpang dan kematian dipastikan. RMS TITANIC malangnya telah membakar dandang-dandangnya dan menghentam sebongkah ais hampir 650 kilometer daripada Cape Race, Canada.

Seramai 2,200 orang menumpang penginapan dalam perjalanan dari Cherbough, Perancis. 325 penumpang menikmati kemewahan kelas pertama. Kebanyakan mereka terselamat, kecuali tiga nama terperinci iaitu John Jacob Astor IV, Benjamin Guggenheim dan Isidor Strauss. Kematian mereka pada hari ini disematkan dengan kisah-kisah konspirasi yang kerap didendangkan lidah-lidah penentang pihak atasan. Setelah sekian lama, apa yang bermula sebagai khabar angin semakin dipercayai segelintir masyarakat di setiap pelusuk dunia.

Astor, Guggenheim dan Strauss dikatakan menentang penubuhan sebuah bank pusat di Amerika Syarikat. Disebabkan itu, mereka dibunuh pada satu malam yang sama. J.P. Morgan yang mengasaskan bank tersebut pula membatalkan tiket penempahan pada hujung waktu untuk menyelamatkan diri daripada bala yang sudahpun diketahui.

Berdasarkan perspektif logik, teori konspirasi ini tidak mempunyai sebarang asas, sekalipun tujuannya benar. RMS TITANIC menelan perbelanjaan pembuatan hampir AS$200 juta untuk tiga pembunuhan yang tidak berprofil tinggi. William McKinley merupakan Presiden Amerika Syarikat yang dibunuh atas ketidakadilan sosial. Raja Itali Umberto I (1878-1900) juga dibunuh atas justifikasi dendam. Dua pemimpin ini boleh saja ditembak mati, sementara hartawan-hartawan bawahan terpaksa dibenamkan melalui tragedi untuk menamatkan penentangan.

Tentu sekali logik sedemikan tidak mempunyai sebarang asas. Namun para pejuang teori ini nekad mempercayainya, kerana penubuhan Federal Reserve bagi mereka adalah cara Amerika Syarikat menguasai dunia menerusi proksi seperti Kumpulan Bank Dunia. Federal Reserve pula kata mereka dikuasai golongan elitis Yahudi yang mampu membuat duit dengan nilai tersendiri untuk dipinjamkan pada kadar faedah yang terlalu tinggi. Astor, Guggenheim dan Strauss dikatakan ternampak bahaya ini, maka mereka menentangnya. Namun bukan itu sahaja yang diperjuangkan mereka. Lidah-lidah konspirasi menyampaikan dakwah palsu bahawa tiga serangkai ini turut menentangkan pelaksanaan Cukai Persekutuan.

Perkara ini mempunyai sedikit logik untuk menghalalkan dakwaan mereka. Umumnya diketahui bahwa Hari Cukai Amerika Syarikat jatuh pada tanggal 15 April, iaitu pada tarikh yang tiga penentang utama dilenyapkan bagi tahun 1912.

Namun sama seperti Konspirasi Apollo 11 – segala pertuduhan sebenarnya sudah lama dijawab. John Jacob Astor, Benjamin Guggenheim dan Isidor Strauss tidak pernah dibuktikan menentang Federal Reserve. Masing-masing mempunyai masalah sendiri, yang tidak mencanakkan tarikan politik untuk menyempurnakan sebarang cabaran. Astor terbelit dengan isu cerai-berai yang langsung tidak dieskploit pihak media Amerika Syarikat. Guggenheim pula mempunyai krisis moral, dan juga masalah pengurusan kewangan. Beliau siap membawa perempuan simpanan menaiki RMS TITANIC sementara anak isterinya berada di Bandaraya New York.

Penentangan cukai pula tidak disandarkan bukti jua. Hari Cukai sememangnya ditetapkan pada setiap 15 April – tetapi bermula sejak 1955, ketika pentadbiran Dwight Eisenhower. Hari Cukai sekitar 1910-an dilangsungkan antara 1-15 Mac. Cukai Persekutuan pula bukan dimulakan pada 1912. Akta Perolehan 1861 telah mewajibkan cukai pendapatan ini untuk mendapatkan dana ketika Perang Saudara Amerika Syarikat pada perkadaran 3%-5%.

Kepercayaan tentang Konspirasi Federal Reserve dibentukkan berasaskan prasangka. John D. Rockefeller (AS$400 bilion), Andrew Carnegie (AS$372 bilion) dan Cornelius Vanderbilt (AS$215 bilion) merupakan antara yang paling kaya ketika itu. Kekayaan mereka pula didakwa telah membentukkan “Four Horsemen” (tanda kiamat Kristian) Perbankan yang menguasai “Four Horsemen” Minyak. Tetapi apabila sedang berbicara tentang RMS TITANIC, fakta harus diutamakan:

J.P. Morgan tidak membatalkan tiket beliau secara mengejut. Beliau telah menuangkan jasa yang besar kepada ekonomi Amerika Syarikat yang terhempas pada 1907. Krisis inilah sepatutnya dilihat, bukan penubuhan Federal Reserve yang dicetuskan secara prasangka. Krisis 1907 telah memufliskan banyak syarikat dan bank di Amerika Syarikat, khususnya New York. Tiada apa yang boleh dibuat untuk menyelamatkan bank-bank tersebut. Syarikat Moore dan Schley contohnya terlibat dengan perjanjian AS$150 juta (nilai sekarang), yang dibiayai Wall Street. Krisis ekonomi yang melanda memaksa bank tuntut semula amaun ini pada ketika syarikat tersebut sendiri tidak berupaya untuk membayar.

Sebagai langkah untuk mencapai penyelesaian, kerajaan dicadangkan mengasingkan AS$800 juta (nilai sekarang) untuk membuat cagaran bagi sistem perbankan. J.P. Morgan mengumpulkan para pembiaya di rumahnya untuk membincangkan jalan keluar. Bersama James Stillman misalnya, mereka merancang sebuah pengurusan semula pergerakan wang dan kredit. Saham-saham menjunam yang dimiliki syarikat-syarikat penting pula perlu dibeli. Salah satu syarikat yang diselamatkan adalah Moore dan Schley.

Pengumuman serta penggubalan yang berterusan ketika itu akhirnya menamatkan krisis pada 7 November, 1907. Untuk mengelakkan kejadian sebegini, beberapa pemimpin politik dan bank memutuskan untuk menubuhkan sebuah bank pusat bernama Federal Reserve pada 1913. Itulah tujuan utama penubuhan Federal Reserve, yang mengabadikan nama selepas J.P. Morgan meninggal dunia pada 1913 juga.

Mengikut acuan zaman itu, Astor, Strauss dan Guggenheim sepatutnya melihat Federal Reserve sebagai penubuhan anti-krisis. Berdepan dengan kemuflisan dan kehancuran, Amerika Syarikat pada ketika itu bukan sebuah gergasi yang mampu menyuntikkan sebarang pinjaman berfaedah untuk menguasai dunia. Hanya kejahilan garisan masa yang akan membuat seseorang berfikir bahawa penubuhan Federal Reserve bertujuan untuk mempengaruhi dunia melalui agen-agen seperti Bank Dunia dan TKA. Maka runtuhlah pandangan pejuang teori konspirasi yang ibaratkan berlaku dusta terhadap masyarakat.

Astor mempunyai sebab untuk menaiki RMS TITANIC. Isteri baru beliau sudahpun hamil. Mereka mahu anak tersebut dilahirkan di Amerika Syarikat. Dan propaganda semasa membuatkan RMS TITANIC dipandang seolah-olah syurga pelayaran yang tidak boleh dilepaskan, terutamanya sekali ketika perjalanan pertamanya.

Tiada langsung catatan yang menyatakan secara konkrit bahawa mereka diserang semasa dalam perjalanan. Astor tidak dibunuh oleh sesiapa pun, cukup berbeza berbanding pembunuhan bermotif seperti Presiden William McKinley dan Raja Umberto I. Sebaliknya mayat beliau ditemui dalam keadaan hancur, disyaki akibat terhempap serombong RMS TITANIC. Benjamin Guggenheim pula menyelamatkan ramai wanita dan kanak-kanak. Mereka kemudian turun ke Grand Staircase “berpakaian sebaik-baiknya untuk mati bersama kapal”, sepertimana diceritakan mangsa. Isidor Strauss pula tidak mahu menaiki bot kecemasan sehingga para lelaki lain selamat. Isterinya pun berputus untuk mati juga kerana tidak rela berpisah.

Benar J.P. Morgan sepatutnya menaiki RMS TITANIC. Tetapi bukan beliau sahaja yang membatalkan tiket. Henry Clay Frick merupakan seorang hartawan besi yang menempah sebuah bilik mewah pada Februari 1912. Beliau membatalkan tiket ini, dan bilik tersebut kemudian ditempah J.P. Morgan. Pembatalan seterusnya menyaksikan bilik ini bertukar tangan kepada Horace Harding pula. Beliau pun membatalkannya kerana mahu cepat ke New York dengan adanya Mauretania. Bilik mewah ini kemudian ditempah Bruce Ismay.

Satu lagi pembatalan yang tidak langsung didendangkan adalah George W. Vanderbilt (rujuk perenggan lapan untuk mengenali nama keluarga beliau). Vanderbilt sudahpun menggerakkan bagasi ke Southampton untuk menaiki RMS TITANIC, sebelum berputus untuk membatalkan tiket sehari sebelum perjalanan. Pekerjanya Edwin Wheeler menaiki RMS TITANIC untuk menjaga bagasinya. Kedua-duanya (Wheeler dan bagasi) tidak ditemui sehingga hari ini.

Agaknya George Vanderbilt tidak disebut kerana beliau tidak terlibat dalam penubuhan Federal Reserve. Mungkin bagi penyebar teori konspirasi, tragedi RMS TITANIC hanya dirancang kerana J.P. Morgan membatalkan tiket. Apa yang boleh dipelajari adalah, RMS TITANIC karam bukan angkara Federal Reserve atau Cukai Persekutuan.

Ketika Astor, Guggenheim dan Strauss masih bernafas, Federal Reserve dibuat untuk mengelakkan pengulangan krisis. Adanya Federal Reserve telah menyelaraskan ekonomi Amerika Syarikat yang bergelumang dengan masalah angkara hampir 30,000 matawang didagangkan dalam negara tersebut. Perkara ini tidak akan disebut oleh pendakwah-pendakwah konspirasi, kerana lebih suka dengan penipuan bahawa Federal Reserve ditubuhkan untuk menguasai dunia melalui agen-agen mereka iaitu Bank Dunia dan TKA.

Sebagai penutup, Federal Reserve tidak dibuat secara mengejut. Penglibatan J.P. Morgan tiada beza pun seperti Dr. Mahathir, melainkan kedudukan politik sahaja. Era Perbankan Bebas (1837-1862) telah menubuhkan Bank Pertama dan Bank Kedua Amerika Syarikat; masing-masing mempunyai hayat 20 tahun. Kedua-dua bank mengisytiharkan matawang, pinjaman, cagaran dan keselamatan bagi Kebendaharaan Amerika Syarikat. Akta Matawang Negara pula menginstitusikan bank-bank negeri dalam Amerika Syarikat pada 1863 untuk membiayai Perang Saudara Amerika.

Pada 1864 pula, Akta Perbankan Negara diisytiharkan untuk memberikan fleksibiliti dalam pengurusan negara. Tetapi akta ini tidak begitu jitu untuk memelihara bon-bon Amerika Syarikat. Maka keperluan mengatasi kehendak – Federal Reserve disahkan dengan tandangan Presiden Woodrow Wilson, yang cuba sebaik mungkin agar Amerika Syarikat tidak terlibat dalam Perang Dunia Pertama.


Kenapa Ukraine Belum Menyertai NATO?

Perαηg Rusia-Ukraine sudah masuk hari yang entah ke berapa. Pihak Rusia masih gagal mengambil Kharkiv dan Kyiv. Kegagalan ini menaikkan semangat Ukraine, yang mula mendapat bantuan daripada pihak NATO.

Dan populariti Presiden Volodymyr Zelenskyy sudah mencanak begitu tinggi. Tidak melampau untuk kami berkata yang beliau akan menjadi Person of the Year dalam Majalah TIME nanti.

Masih terlalu awal untuk cakap Rusia sudah kalah. Peperαηgαη ini mendedahkan banyak kepincangan dalam struktur Rusia. Imej Rusia pun teruk terjejas.

Pada tahun 2014 dulu, Rusia masih terapung pada mata marhaen dengan penularan meme pasal Natalia Poklonskaya misalnya.

Sekarang seluruh dunia bersatu mengecam Rusia, dengan kerajaan-kerajaan sedunia menghalau Rusia keluar daripada sistem antarabangsa seperti SWIFT misalnya.

Cuma ada yang tertanya-tanya: mana perginya NATO? Takkan setakat hantar dana dan seηjαtα saja?

Realiti Di Lapangan Global

Amerika Syarikat dan Kesatuan Eropah sebenarnya enggan turun padang kerana Ukraine tidak pernah menjadi ahli NATO. Bukan kerana tidak mahu. Sebaliknya, permohonan keahlian Ukraine tidak diterima mereka.

Pada tahun 2008, NATO membuat majlis masuk minang untuk bawa Ukraine masuk.

George W. Bush menjadi jurucakap dalam majlis tersebut. Masalahnya, tiada siapa sudi menerima pinangan ini (Erlanger & Myers, 2008).

Rusia pula datang membawa rombongan untuk meminang Ukraine masuk dalam Kesatuan Eurasia. Ukraine tidak percaya kerana Rusia terlalu banyak dosa terhadap mereka seperti Holodomor misalnya.

Jangan fikir masa boleh ‘menyucikan dosa Moscow kerana 1) Rusia masih enggan mengaku bersalah dan 2) sejarah tidak wajar dilupakan.

Jadi sekarang situasinya nampak macam NATO dan EU tidak membalas cinta Ukraine. Tanggapan ini salah sebenarnya. Benar, Ukraine enggan berkahwin dengan bekas suaminya.

Ukraine rela membujang macam segelintir dalam kalangan pembaca, meskipun usia sudah menjangkaui 30-an. Lebih baik kekal bujang daripada kahwin orang salah.

Tetapi masalah bukan pada NATO dan EU. Puncanya, Ukraine yang lebih kuah dari sudu.

Mυsυh Sejati NATO Dulu

NATO ditubuhkan untuk merapatkan silaturahim dalam kalangan Dunia Barat. Tujuannya adalah untuk mengelakkan peperαηgαη besar seperti Perαηg Dunia Kedua.

Sebab itulah organisasi ini mengamalkan dasar pintu terbuka (open-door policy), selaras dengan Perkara 10 yang dimandatkan sejak 4 April 1949.

Pihak NATO menjadi sangat kukuh dengan penyertaan Jerman Barat. Lalu blok komunis membalas dengan penubuhan WTO. Sepanjang Perαηg Dingin, dua organisasi ini beradu antara satu sama lain.

Pertembungan NATO dan WTO berakhir dengan pembubaran Kesatuan Soviet.

NATO kemudian mula menyerap bekas ahli WTO, seperti Czechia, Hungary dan Poland. Pemimpin paling hadapan dalam misi ini adalah Joe Biden, selaku ketua dalam Suruhanjaya Hubungan Luar Senat (SFRC). Menurut Biden, “penyertaan bekas negara WTO akan membawa keamanan 50 tahun di Eropah”.

Biden semasa SFRC sangat serius dalam perkara ini. Biden dalam White House pula berbeza pendapat.

Perubahan Dimensi Dalam Masa 30 Tahun

Tujuh negara bekas WTO menyertai NATO pada tahun 2004. George W. Bush ingin menjemput Ukraine dan Georgia masuk empat tahun kemudian. Walau bagaimanapun, dua negara ini tidak pernah menerima sebarang pelan pelaksanaan yang konstruktif… sampai hari ini (Shifrinson & Wertheim, 2021).

Perkara ini sangat selaras dengan apa yang Biden cakap – bahawa Vladimir Putin tidak mampu berbuat apa-apa untuk mengganggu kepentingan Amerika Syarikat (Greenberg, 2020). Dari sini semua boleh nampak – Ukraine bukan kepentingan Amerika Syarikat. Kerana Ukraine belum buat apa yang diminta NATO.

NATO Tidak Mengkhianati Ukraine

Semua mesti tertanya-tanya: apa yang berat sangat sampai tidak mahu kahwin dengan Ukraine? Puncanya senang saja. Ukraine memang sedap mata memandang.

Tetapi dalamannya tidak suci angkara mata keranjang dalam kerajaan. NATO meletakkan tiga kriteria utama iaitu: 1) komitmen pada demokrasi, 2) kebebasan individu yang mandiri dan 3) sentiasa menyokong kedaulatan undang-undang.

Ukraine mengaku diri sudah suci dalam tiga perkara ini. Pihak EU pula meηghυηυs jari tengah kerana Ukraine di tangga ke-117 dalam bab ketelusan (Wingrove & Jacobs, 2021).

Bab demokrasi memang elok, kerana Ukraine menumbangkan Petro Poroshenko untuk memberi laluan kepada Volodymyr Zelenskyy yang membuat kerja sangat baik.

Tetapi pihak Biden masih menutup pintu kerana Ukraine “perlu memerangi barah κorυpsi yang sangat endemik dalam sistem negara (mereka) sekarang.”

Jadi rumusannya: NATO suruh Ukraine sucikan diri. Ukraine pula membalas, “lelaki yang baik takkan tanya past perempuan.” Buang masa lama sampailah bekas suami tidak setia yang gila talak datang meηυmbυk.

Bagi yang ingin tahu lebih mendalam pasal hal Rusia-Ukraine, kalian dijemput beli buku Putin: Tsar Moden Rusia.

RUJUKAN:

Erlanger, S., & Myers, S. (2008, April 3). NATO Allies Oppose Bush on Georgia and Ukraine. The New York Times.

Greenberg, D. (2020, Oktober 23). A Joe Biden biography with a few surprises. The Washington Post.

Shifrinson, J., & Wertheim, S. (2021, September 9). Biden the Realist. Foreign Affairs.

Wingrove, J., & Jacobs, J. (2021, Jun 15). Biden says Ukraine has work to do on (ditapiskan) to get into NATO. Bloomberg.


Neuver Pernah Dibenci Oleh Peminat Bayern Munich

Oliver Kahn meninggalkan Bayern Munich dengan satu legasi yang besar. 557 perlawanan pantas berlalu. Kerana faktor usia, Kahn pun perlu bersara. Jadi Bayern pun mencari pengganti Kahn sejak tahun 2008.

Awalnya, Bayern bergantung pada Michael Rensing yang diberi banyak peluang apabila karier Kahn menghampiri penamat. Tetapi prestasi Rensing tidak memuaskan hati Louis van Gaal yang menggantikannya dengan Hans-Jörg Butt.

Jadi Rensing pun membuat keputusan untuk keluar (Eurosport, 2009). Dalam perlawanan menentang Juventus, Butt berjaya menjaringkan gol penalti dalam Minit Ke-30 yang berakhir dengan kemenangan 1-4 buat Bayern.

Butt kehilangan tempatnya pada tangan Thomas Kraft yang malang sekali gagal bermain dengan baik sehingga menyebabkan kekalahan 2-3 di Allianz Arena. Butt pun bersara pada tahun 2012 selepas Bayern mendapat pengganti mungkin bersesuaian.

Namun Manuel Neuer dibenci peminat Bayern atas sebab yang mungkin tidak disedari semua. Neuer berasal daripada Gelsenkirchen yang memasuki Bundesliga bersama Schalke 04.

Sesiapa yang mengikuti Bundesliga mesti tahu bahawa Bayern ialah musuh antara-wilayah Schalke 04. Jadi Neuer bukan saja melompat ke kelab jahat (untuk Schalke). Beliau juga datang dari kelab jahat (untuk Bayern). Ada peminat Schalke siap membenci beliau lagi.

Schalke memenangi Piala Jerman pada tahun terakhir Neuer. Mereka menewaskan Duisburg dengan jaringan 5-0. Pada masa ini, spekulasi tentang Neuer memang sangat banyak.

Ramai tidak suka dengan bunyi beliau akan pergi ke Bayern. Jadi semasa sambutan Piala Jerman, Neuer cuba memeluk ribuan peminat yang ingin menyambut bersama. Tetapi seorang lelaki bertindak menamparnya (Reuters, 2011).

Bagi lelaki tersebut (dan ramai lagi), Neuer telah berpaling tadah. Dulu Neuer pernah berkata, “aku adalah warganegara Jerman, tetapi kamu boleh kata aku juga orang Schalke. Aku masih bersama kalian – walaupun aku sekarang ini berdiri di hadapan kalian sebagai penjaga gol, bukan bersama kalian di teres (kerusi penonton)” (Lovell, 2017).

Kenyataan sedemikian mengundang amarah daripada peminat-peminat Bayern pula. Seramai 6,000 orang berhimpun Munich pada hari kedatangan Neuer. Mereka membawa slogan “Koan Neuer!” yang bermaksud “No Neuer!” (Lowe, n.d.).

Itulah cabaran pertama Neuer di Bayern. Bukan lagi sana, bukan juga sini. Jadi Pengerusi Lembaga Eksekutif Bayern membuat sesuatu. Karl-Heinz Rummenigge tidak pernah merestui tindakan peminat Bayern terhadap Neuer semasa di Schalke lagi.

Memandangkan sekarang ini Neuer menyertai Keluarga Bayern, Rummenigge membuat perbincangan meja bulat bersama kumpulan perwakilan penyokong pada 2 Julai 2011. Mereka mencapai persetujuan, bahawa para peminat wajib menerima hakikat bahawa Neuer ialah pemain Bayern.

Neuer wajib dihormati. Tiada kompromi dalam perkara tersebut. Dan prestasi Neuer menunjukkan kenapa beliau ditandatangani Bayern. Selama 1,000 minit perlawanan, tiada gol pun menembusi gawang Bayern.

Neuer sekelip mata menandingi rekod Kahn, cukup untuk menutup mulut pembenci. Pada 25 April 2012, Bayern bertembung dengan Real Madrid. Pemenang akan mara ke pusingan akhir Liga Juara-Juara Eropah. Hanya penalti saja menentukan siapa.

Ketika itu Real Madrid mempunyai skuad yang begitu kuat seperti Cristiano Ronaldo dan Kaka. Namun Neuer memelihara gawangnya dengan baik, kerana kedua-dua pemain tersebut tidak menjaringkan gol. Real Madrid tersingkir.

Selepas perlawanan, Neuer memberi penghargaan kepada jurulatih Toni Tapalović yang menunjukkan bagaimana Ronaldo akan ambil penalti. Sesi tersebut sangat berbaloi untuk Bayern, kerana Neuer menghalang Ronaldo (Mira, 2012).

Sejak hari itu, Neuer sudah tidak lagi dipertikaikan. Beliau berjaya menjadi kapten untuk Bayern (dan juga pasukan antarabangsa Jerman) dengan karier mungkin sudahpun setanding dengan Kahn.

Bayern memenangi Bundesliga lapan kali berturut-turut, semuanya dengan Neuer di gawang gol. Malah beliau juga telah menjulang Piala Dunia pada tahun 2014, dengan Liga Juara-Juara Eropah dua kali.

RUJUKAN:

Eurosport. (2009, November 12). Rensing wants out of Bayern. Retrieved from https://www.eurosport.com/football/bundesliga/2009-2010/rensing-wants-out_sto2120844/story.shtml

Lovell, M. (2017, Februari 2). Schakle reeling as Manuel Neuer goes from zero to hero at Bayern. ESPN. Retrieved from https://www.espn.com/soccer/club/bayern-munich/132/blog/post/3052161/schalke-reeling-as-manuel-neuer-goes-from-from-zero-to-hero-at-bayern

Lowe, G. (n.d.). Bayern Munich Fans Jeer Potential Signing of Schalke’s Manuel Neuer. Goal. Retrieved from https://www.goal.com/en/news/15/german-football/2011/03/02/2376707/bayern-munich-fans-jeer-potential-signing-of-schalkes-manuel

Mira, L. (2012, April 28). Neuer: I knew how Cristiano Ronaldo would take his penalty. Goal. Retrieved from https://www.goal.com/en/news/1716/champions-league/2012/04/28/3065829/neuer-i-knew-how-cristiano-ronaldo-would-take-his-penalty


Conor Mcgregor: Pak Man Telo British

Tidak berapa lama dahulu, negara kita digemparkan dengan penjualan gelaran Dato, Dato Sri dan sebagainya sehinggakan Sultan Johor pernah bertitah “Di Malaysia, jika saya menutup mata dan melontar batu, ia mungkin terkena kepala Datuk dan batu yang sama mungkin melantun terkena seorang lagi Datuk.”

Sekitar abad ke 18, ada seorang lelaki ni berjaya menipu segala bangsawan, aristokrat malah kerabat diraja sendiri dengan menggunakan gelaran “Sir” palsu.

Pada mulanya, Gregor Mcgregor tidak nampak seperti seorang yang jahat. Beliau dilahirkan dalam sebuah keluarga bangsawan dari Scotland. Pada usianya 16 tahun, Gregor mula menyertai ten-tera British semasa era Pe-rang Napoleon. Pada masa yang sama, semasa berkhidmat di dalam ten-tera, Mcgregor berkahwin dengan Maria Bowater yang juga mempunyai susur galur bangsawan.

Pada tempoh itu juga, Gregor membeli sebuah darjah pangkat palsu yang berharga 1000 Pound dan menukarkan namanya kepada Kolonel Gregor McGregor. Walaubagaimanapun, tindakan beliau ini disedari oleh pihak atasan dan beliau diberhentikan dari angkatan ten-tera British. Lebih malang lagi, isteri beliau meninggal dunia dan beliau tidak mempunyai sumber kewangan yang kukuh dan mula hidup menganggur.

Disebabkan Gregor tidak lagi bernaung di bawah keluarga isterinya, Gregor menggelarkan dirinya sebagai Sir Gregor McGregor. Beliau sering memperkenalkan bahawa dirinya berasal dari keluarga yang terhormat di London dan mempunyai susur galur dari keluarga Diraja. Namun, kumpulan aristokrat di London memulaukannya.

Oleh sebab itu, Gregor pergi meninggalkan England dan menuju ke Venezuela. Di Venezuela, Gregor disambut oleh Jeneral Francisco de Miranda dan Gregor masih memperkenalkan dirinya sebagai Sir Gregor.

Di Venezuela, Gregor mendapat tempat dan menjadi orang kanan kepada Simon Bolivar, seorang tokoh perjuangan di Venezuela.Selepas mengharungi beberapa pertem-puran, Gregor dinaikkan pangkat sebagai Jeneral di dalam ketumbukan angkatan ten-tera Venezuela.

Pada 1820, semasa ekspedisi ke Nicaragua, Gregor menjumpai sebuah kawasan yang yang asing dan tidak terurus, malah masih dipenuhi dengan hutan-hutan . Beliau mula mendapat idea untuk mengenakan aristokrat-aristokrat British. Gregor kemudian menamakan kawasan itu sebagai Poyais dan Gregor mengatakan bahawa beliau merupakan kerabat Diraja bagi kawasan itu.

Pada 1821, Gregor pulang semula ke London dan mula bercerita mengenai Poyais itu. Orang ramai mempercayainya kerana status Gregor sebagai “raja” dan juga sebagai hero pe-rang.  Beliau menggambarkan Poyais sebagai kawasan yang subur dan berpotensi untuk dimajukan. Walaupun hakikatnya, tanah di Poyais itu tidak sesuai untuk pertanian.

Gregor turut menceritakan Poyais sebagai sebuah negara yang maju dan mempunyai kerajaan yang cekap. Sebagai penambah perisa, Gregor menceritakan Poyais mempunyai pusat kewangan yang kukuh dan setiap tanahnya dihuni oleh para bangsawan.

Untuk menjadikan cerita ini seakan realiti, Gregor telah menulis satu manual yang dinamakan Sketch of the Mosquito Shore.  Di dalam manual itu, Gregor menceritakan suasana negara Poyais dan melukiskan gambaran negara itu. Buku manual itu akhirnya habis terjual dalam masa beberapa hari dan terpaksa diulang cetak beberapa kali.

Kemudian, Gregor mula membuka dua pejabat, satu di London dan di Edinburgh untuk memulakan skim “Tanah Poyais”. Harga untuk seekar tanah di Poyais bernilai 2 shillings dan orang ramai berpusu-pusu untuk membelinya termasuklah sebilangan kerabat Diraja British.

Gregor kemudian menaikkan harga dari 2 shilling kepada 6 shilling dan orang ramai masih menyertai skim ini. Selain itu, Gregor juga berjaya memasukkan perniagaan skim ini ke Bursa Saham London. dan menjual wang palsu dari Bank Negara Poyais.

Pada Oktober 1822, perjalanan kumpulan pertama mula berlayar dari United Kingdom menuju ke tanah harapan “Poyais”. Setibanya di sana, yang menjamu mata mereka adalah hutan-hutan paya dan belukar-belukar. Namun, mereka tidak berputus asa. Bagi mereka, Poyais mungkin berdekatan dengan lokasi yang mereka tiba.

Mereka memulakan perjalanan untuk mencari Poyais itu, namun ramai di antara mereka meni1ngg4l dunia kerana ma-la-ria dan demam kuning. Dari 500 orang hanya 50 orang sahaja yang tinggal.  Kesemua yang hidup pulang semula ke England setelah menyedari mereka ditipu. Malangnya, ketika itu Gregor sudah melarikan diri ke Paris dan menjalankan operasi palsunya itu. Di Paris, Gregor berjaya mencatatkan keuntungan sebanyak 400, 000 Pound.

Sepandai-pandai tupai melompat, akhirnya jatuh ke tanah juga, Gregor akhirnya ditangkap kerana disyaki menipu orang ramai. Namun, perbicaraan mengambil masa setahun kerana masalah diplomasi dua buah negara. Walaubagaimanapun, tuduhan terhadap Gregor akhirnya digugurkan.

Tidak serik,  Gregor terus membuat skim palsu di dalam sektor keselamatan namun tidak berjaya. Akhirnya, beliau pulang semula ke Caracas, Venezuela. Gregor akhirnya diberi kewarganegaraan Venezuela dan terus menetap di sana hingga ke akhir hayat.

Hari ini, reputasi Gregor dikenali sebagai penipu terhebat di dalam sejarah British .  Malah, taktik penipuan Gregor ini masih dikagumi dan tidak mampu diulangi.

RUJUKAN:

Wang, J. (2020, December 01). How Conman Gregor MacGregor Sold A Fake Colony To European Elites In 1821. Retrieved January 24, 2021, from https://allthatsinteresting.com/gregor-macgregor

Gregor MacGregor, Prince of Poyais. (n.d.). Retrieved January 24, 2021, from https://www.historic-uk.com/HistoryUK/HistoryofScotland/Gregor-MacGregor-Prince-Of-Poyais/


BUMIPUTERA SME EQUITY FINANCING PROGRAMME (BASE)

Tujuan utama program Base ini akan dapat membantu usahawan usahawan Bumiputera dalam mencapai kejayaan yang strategik. Antaranya:

• Meningkatkan pegangan ekuiti bumiputera dalam pasaran PKS (termasuk syarikat halal yang sah)
• Merangsang proses penggabungan dan pengambil alihan strategik antara Bumiputera dan Bukan Bumiputera
• Mempelbagaikan PKS Bumiputera ke pembuatan, pembinaan dan sektor perkhidmatan

Sebanyak RM 100 juta dana yang disediakan bagi tujuan pengambilalihan ekuiti untuk pembesaran dan kepelbagaian. Mereka juga turut mengadakan kolaborasi dengan SME bank.


Mitos Nibiru: Planet Kiamat Kepercayaan Teori Konspirasi

Saban tahun, kita sentiasa dimomokkan dengan pelbagai kisah tentang kemu.sn.ahan dunia. Cerita yang disebarkan geng-geng teori konspirasi terutama dari Barat bikin orang tidak keruan seperti gambar di bawah.

Salah satu cerita sebegini yang timbul ialah kisah planet Nibiru. Dakwaan ini mula ditimbulkan oleh seorang wanita bernama Nancy Lieder dari Winsconsin. Dia mendakwa pernah bertemu dengan makhluk asing semasa kecil dan mendakwa Komet Hale-Bopp 1997 bukanlah komet tetapi sebuah planet besar bernama Planet X atau Nibiru.

Planet itu didakwa akan merentasi orbit bumi dan menjadi pencetus kepada kemu.sna.han peradaban manusia. Tetapi selepas Komet Hale-Bopp 1997 berlalu tanpa sebarang insiden, Lieder kemudiannya mengubah kenyataannya beberapa kali dalam tempoh hampir 30 tahun. Ini termasuk mengubah tahun bila ia berlaku seperti 2003, 2012 dan 2017.

Yang lebih kelakarnya, dakwaan Lieder turut dipandang sepi oleh ramai orang dari komuniti pseudosains termasuk orang yang memberi nama Nibiru, Zecharia Sitchin. Nama Nibiru mula popular menerusi buku The 12th Planet di mana Sitchin mendakwa ia sudah disebut dalam cuneiform Sumeria dan beredar mengelilingi matahari setiap 3,600 tahun. Dia mendakwa peredaran ini dibuat bagi membolehkan penghuni planet berkenaan berinteraksi dengan kemanusiaan.

Disebabkan dakwaan mengarut yang dikemukakan Lieder, Sitchin berusaha menjauhkan diri daripada semua dakwaan individu berkenaan. Pada 2007, dia menerbitkan sebuah buku berjudul The End of Days dan meramalkan Nibiru akan kembali muncul pada 2900. Tetapi dia juga percaya Annunaki (dewa-dewi Babylon yang didakwa sebagai makhluk asing) akan kembali ke bumi antara 2090 dan 2370.

Tetapi dakwaan Sitchin sudah salah sejak dari awal lagi. Contoh paling mudah, dakwaan bahawa peredaran orbit Nibiru mengambil masa 3,600 tahun. Orbit planet sedemikian berupaya mencetuskan ketidakstabilan dalam sistem suria yang kita kenali ini kerana menjejaskan orbit planet-planet lain.

Selain itu, satu lagi fakta pahit yang sukar ditelan geng teori konspirasi ialah planet ini tidak kelihatan di ruang angkasa. Contoh paling mudah, dakwaan bumi akan mu.sn.ah pada tahun 2012. Sekiranya benar peredaran Nibiru mengambil masa 3,600 tahun, ia sudah pasti lebih terang daripada bintang-bintang malap yang dilihat di bandar dan mempunyai kecerahan hampir sama dengan Marikh bila ia malap.

Dan ia boleh dikesan sesiapa saja yang mempunyai akses kepada teleskop sama ada ahli-ahli astronomi profesional mahupun pengkaji astronomi amatur. Menurut ahli astronomi David Morrison, kebanyakan maklumat tentang objek cakerawala termasuk bintang yang diterima NASA dan kerajaan datang dari pelbagai sumber luar, bukan sebaliknya seperti didakwa geng teori konspirasi.

Di sebalik semua ini, wujud teori tentang kewujudan sebuah planet di luar sistem suria kita. Hasil amatan para ahli astronomi seperti Mike Brown, Konstantin Batygin, Scott Sheppard dan Chad Trujillo mendapati wujud kluster pelik melangkaui planet Neptun. Mereka percaya objek-objek ini merupakan petanda kewujudan sebuah planet di luar sistem suria.

Planet yang diberi gelaran Planet Nine atau Planet Sembilan dikatakan bersaiz 10 kali ganda daripada bumi dan beredar pada orbit 600 kali lebih jauh dari jarak orbit bumi dengan matahari. Ketika ini, usaha mengesan planet baru ini giat dijalankan menerusi teleskop-teleskop berkuasa tinggi.

Tentang isu kemu.sn.ahan dunia ini, itu semua merupakan rahsia Pencipta. Siapalah kita untuk meramal atau mempersoal kewujudan perisitwa itu kerana ia akan terjadi dengan izin-Nya.

RUJUKAN:

Redd, N. T. (2018). Nibiru: The Nonexistent Planet. Space.


Telinga Pernah Jadi Alasan Untuk Berp3rang

Ada sebab kenapa British dikatakan kaki goreng. Dari dulu lagi memang fitrah British ialah cari helah. Sepertimana kita nampak dalam politik tempatan Tanah Melayu, bagaimana British masuk jarum, macam tu lah p3rangai mereka sebelum itu pun. Dalam lembaran sejarah, dulu dan sekarang, jarang sekali semboyan peper4ngan ditiup tanpa sebarang sebab. Cuma munasabah atau tak suatu sebab itu kadangkala dipersoalkan. Kalau ikut naratif politik, sebab untuk berper4ng digelar justifikasi.

Setiap negara ada pendekatannya. Amerika Syarikat pernah membawa Nayirah al-Sabah untuk menipu di khayalak ramai agar Per4ng Teluk boleh dijustifikasikan. Seorang remaja perempuan bernama Nayirah dalam satu sidang media menjadi saksi kek3jaman tentera Iraq terhadap rakyat Iraq. Siasatan demi siasatan dilakukan, penipuan ini terbongkar.

Dalam abad ke-20, British sudah kurang menyertai medan peper4ngan sebab kuku mereka pun sudah tumpul selepas 1940-an. Namun kalau nak tengok p3rangai sebenar mereka, seharusnya belek balik sejarah sejauh abad ke-18.

Pada masa itu, permintaan pasaran Amerika Tengah memberikan rezeki ekonomi untuk Empayar Sepanyol. Mereka siap ada koloni di rantau itu dengan pengaruh merentasi Laut Pasifik sampai ke Filipina. Jadi British kerap fikir helah dan muslihat untuk cari pasal dengan Sepanyol.

Puas mereka menggoreng justifikasi untuk cuba pecahkan monopoli ini. Akhirnya jalan terbuka luas apabila seorang individu dikasari. Biasanya kalau nak kata pasal peper4ngan, seorang rajalah yang patut dikasari sampai boleh menggerakkan aset ketenteraan. Tak pun seorang putera, ataupun penganiayaan terhadap rakyat.

Liciknya British masa ni, semboyan yang nak dibunyikan pada tahun 1739, mereka ungkit cerita basi yang berlaku lapan tahun sebelumnya.

Tahu apa yang jadi pada tahun 1731?

Katanya April tu, ada seorang kapten bernama Robert Jenkins sedang berlayar dengan HMS Rebecca sebelum diserbu kapal lanun bernama La Isabela milik Sepanyol. Komander Sepanyol Juan de Leon Fandino mengikat Jenkins pada tiang, memotong telinganya dan mengatakan, “benda sama akan kami buat kat raja kalian kalau ditangkap melakukan perkara sama.”

British bertegas bahawa Jenkins difitnah sedang menyeludup.

Tiba saja di Britain, Jenkins sampaikan maklumat ini kepada Duke Newcastle yang merupakan Setiausaha Koloni Selatan. Laporan disampaikan pada tangan Komander Besar dan seterusnya Gabenor Havana. British tidak membesarkan hal ini sampailah pada tahun 1939 yang mana Parlimen Britain mengatakan tindakan terhadap Jenkins ialah suatu penghinaan besar kepada kedaulatan raja.

Maka semboyan pun akhirnya berbunyi. Pep3r4ngan pun berlaku buat beberapa tahun, yang dua empayar ini bertempur di sekitar Lautan Carribean. Eropah pula pada masa itu sudah menjalinkan pakatan dan sekutu p3r4ng. Kacau negara ini, negara itu akan masuk campur. Dan P3r4ng Telinga Jenkins menjadi P3r4ng Warisan Austria pula yang meletvpkan dan mengh4ncurkan kestabilan politik di seluruh Eropah. Kerana telinga seorang kapten, negara Perancis, Prussia, Sepanyol dan banyak negara bawahan bersatu untuk berlawan dengan Britain, Habsburg, Belanda dan Rusia selama tujuh tahun.

Cerita panjang berkaitan Austria boleh dipendekkan dengan kejayaan bercampuran.

Agaknya apa yang akan berlaku kalau Kapten Jenkins tutup mulut saja? Itupun kalau betulah Juan Fandino mengugut keselamatan dan maruah Raja Britain. Pertempvran- pertempvran demi telinga Jenkins hanya disertai proksi British iaitu Sir Robert Walpole, Lord Wilmington dan Henry Pelham. Namun peper4ngan besar angkara Austria disertai Putera Mahkota Frederick yang bermasalah dengan ayahandanya Raja Britain.

Frederick anehnya tidak mangkat di medan pep3r4ngan. Sebaliknya, baginda tersungkur dan men!nggal dvnia kerana masalah paru-paru.


Minotaur – Manusia Yang Berkepala Kerbau Dalam Mitologi Yunani

Tamadun Yunani purba kaya dengan kisah legenda dan mitos. Sehingga hari ini, banyak mitos yang masih diarusperdanakan mengikut kesesuaian zaman. Antara mitos yang malar segar ialah mitos Minotaur, makhluk berbadan manusia dan berkepala kerbau yang melata di Pulau Crete.

Mitos Minotaur bermula dengan kisah Raja Minos, salah seorang dari tiga putera Zeus dan Europa. Sepemergian bapa angkatnya yang bernama Raja Asterion, Minos menabalkan diri sebagai raja dan melantik adiknya, Sarpedon sebagai penggubal undang-undang.

Namun, Sarpedon mempersoalkan keabsahan Minos. Untuk membuktikan dirinya layak menjadi raja Crete, Minos mengadakan satu ritual di mana seekor kerbau dikor.ba.nkan khusus buat dewa Poseidon. Beliau kemudian meminta supaya Poseidon mengurniakan kerbau baru untuk dikor.ba.nkan buat dewa-dewi secara umum.

Poseidon mengabulkan permintaannya itu. Seekor kerbau putih yang cantik dimunculkan dari laut. Kecantikannya memesonakan seluruh rakyat Crete, termasuklah Raja Minos sendiri. Hal ini membuatkan Minos enggan mengor.ba.nkan kerbau tersebut dan menggantikannya dengan kerbau lain yang lebih sederhana.

Dek kerana itu, Poseidon menghu.ku.m Minos dengan mentakdirkan supaya isterinya, Pasiphae jatuh cinta dengan kerbau tersebut. Pasiphae yang dipengaruhi desakan syahwat, meminta bantuan Daedalus si penempa arca untuk membinakan sebuah patung kerbau untuk beliau menyamarkan diri dan menggoda sang kerbau putih.

Helah tersebut berjaya dan mereka berdua pun berse.me.nda. Lantas, lahirlah seekor makhluk bertubuh manusia dan berkepala kerbau yang dinamakan sebagai Minotaur. Sebaik melihat Minotaur, Minos naik marah dan memerintahkan Daedalus supaya membina sebuah labirin, tempat di mana Minotaur bakal dipen.ja.rakan buat selamanya.

Menurut mitos, perkahwinan antara Raja Minos dan Pasiphae mengurniakan mereka ramai cahaya mata, termasuklah Ariadne, Phaedra, Galucus, dan Androgeus. Suatu ketika, Androgeus dibu.nu.h oleh warga Athens sekali gus mendorong Minos untuk melancarkan pe.ra.ng ke atas kota Athens. Pepe.ra.ngan tersebut dimenangi oleh Minos.

Sebagai hu.ku.man, beliau memerintahkan supaya Athens menghantar tujuh orang pemuda dan tujuh orang gadis setiap sembilan tahun sebagai kor.ba.n buat Minotaur. Salah seorang pemuda yang dihantar oleh Athens ialah Theseus, putera kepada Aegeus. Kononnya, beliau sendiri yang menawarkan diri untuk dihantar ke Crete supaya dapat melunaskan sumpahnya untuk membu.nu.h Minotaur.

Pengaruh cinta, sekali lagi memainkan peranan dalam mitos Minotaur. Ariadne si puteri Minos jatuh cinta terhadap Theseus. Dengan bantuan yang dihulurkannya, Theseus berjaya menum.ba.ngkan Minotaur dan menyelamatkan golongan belia Athens daripada menjadi kor.ba.n makhluk berkenaan.

Bagi sebilangan sejarahwan, mereka menafsirkan mitos Minotaur ini sebagai kisah simbolik bagi memperagakan kehebatan Athens yang mampu menundukkan mu.suh segagah Minotaur, yang mewakili Crete. Kalau boleh diumpamakan, ia seperti legenda Merong Mahawangsa yang berhadapan dengan burung garuda.

Sementelahan, ada pula sejarahwan yang meyakini mitos Minotaur ini disulami oleh fakta khususnya berkaitan kewujudan watak bernama Raja Minos. Keyakinan ini berdasarkan penemuan Istana Minos di Knossos, pantai utara Crete oleh seorang ahli arkeologi amatur bernama Minos Kalokairinos pada tahun 1878.

Ekskavasi lanjut kemudian dilakukan oleh ahli arkeologi dari Inggeris, Arthur Evans yang menamakan tamadun pembina istana itu sebagai Tamadun Minoa (3,000 – 1,100 SM) – tamadun Zaman Gangsa yang dominan di rantau Mediterranean. Tidak lain dan tidak bukan, nama tersebut bersempena Raja Minos.

Selain run.tu.han istana di Knossos, Evans dan pasukannya turut menjumpai bermacam-macam artifak yang mengandungi motif kerbau. Antaranya termasuklah fresco-fresco yang menggambarkan imej manusia melompat di atas kerbau, sejenis sukan yang dinamakan oleh Evans sebagai taurokathapsia.

Lima ribu tahun lamanya, kisah Minotaur dan Raja Minos dihidupkan dan disinonimkan dengan Pulau Crete. Minotaur bukan sekadar muncul di dalam legenda. Ia malah mengilhami pelbagai jenis karya seni baik pada zaman klasik mahupun moden. Dahulu, ia mewarnai karya klasik nukilan penulis-penulis Yunani seperti Pausanias (Description of Greece). Hari ini, Minotaur tampil dalam pelbagai medium sehingga namanya tidak lagi kedengaran asing.

TERJEMAHAN
John Black. (11 Mac 2021). Myth of the Minotaur: The Making of a Monster. Ancient Origins.


Yahudi Khianat Yahudi Untuk Nazi

Pernah dengar tak cerita Yahudi khianat Yahudi? Cerita ni rare.

Sebab Stella ni merupakan seorang Yahudi German. Dia khianat, bongkar tempat berkumpul secara rahsia Yahudi semua, untuk disalurkan info tu pada Gestapo, satu polis rahsia Nazi.

Stella bekerja dengan Gestapo.

Stella Kübler dilahirkan di German. Keluarga dia middle class. Biasa-biasa. Masa tu, German duduk bawah Nazi. Jadi, macam Yahudi lain, Stella dilarang masuk sekolah negeri.

Dia masuk Goldschmidt School yang mana sekolah ni didirikan oleh komuniti Yahudi sendiri. Dia terkenal dengan kecantikannya di sekolah. Hotstuff, kata orang.

Yahudi di German susah nak dapat kerja. Kena diskriminasi habis.

Stella dan keluarga dia bercadang nak keluar dari German, lari dari Nazi. Tapi, susah nak dapat visa dekat luar negara. Maka, Stella pun habiskan sajalah pendidikan dia dalam program Pereka Fesyen dekat School of Applied Art di Nürnbergerstraße.

Pada tahun 1941, Stella berkahwin dengan ahli muzik Yahudi, Manfred Kübler. Masa tu perang dunia kedua. Program untuk memasukkan Yahudi dalam kem konsentrasi (untuk s3ksa dan bvnvh) oleh Nazi dah mula. Jadi, ramailah orang Yahudi hidup underground di Berlin. Menyorok daripada Nazi.

Pada tahun 1943, Stella dan keluarga dia jadi mangsa. Kena tahan dengan Nazi. Kantoi. Maka kena bawa masuk kem konsentrasi untuk dis3ksa.

Untuk elak kena s3ksa, Stella bersetuju untuk bekerja dengan Gestapo. Polis rahsia Nazi yang tengah nak buru Yahudi-Yahudi yang menyorok ni.

Dengan syarat, keluarga Stella selamat. Stella akan bongkarkan tempat-tempat underground Yahudi kepada Gestapo.

Nazi akan bayar Stella sebanyak 300 Reichsmark setiap seorang Yahudi yang dia mampu kantoikan.

Stella ni akhirnya memang dapat kesan ramai Yahudi, kawan-kawan sekolah dia, kawan-kawan komuniti dia, semua dia kantoikan akhirnya. Semua kena tangkap. Masuk kem konsentrasi.

Malang sekali, Nazi mungkir janji untuk tak sakiti keluarga Stella.

Habis perang dunia kedua, barulah dia kena tangkap dengan Soviet. Tapi hukumannya kerja berat selama 10 tahun. Masa tu, Stella dah pindah ke Barat Berlin. Sampailah habis 10 tahun.

Stella ada seorang je anak, iaitu Yvonne Meissl. Dah jadi jururawat dekat Israel.

Dikhabarkan juga, Stella, selepas perang habis, dia pindah agama. Menganut Kristian dan dakwa dirinya anti-semitik. Dia akhirnya mati bvnvh diri lompat dari apartment dia pada tahun 1994.

Artikel dikirimkan oleh Sadiq Salihoddin untuk The Patriots.


Ulangtahun Hak Asasi Manusia

Semalam ialah ulang tahun ke-70 penerimapakaian Universal Declaration on Human Rights (UDHR) yang diwara-warakan. Sebab ada UDHR ni, baru ada ICERD, ICCPR, ICESCR, ICMW, ILUVU dan lain-lain konvensyen tentang hak asasi manusia (“human rights”) semua itu.

 Jadi sejarah “human rights” dijadikan sebagai sebahagian daripada
undang-undang antarabangsa adat (customary international law) baru ada
70 tahun saja. Orang yang menggerakkan benda ini ialah Eleanor Roosevelt
 (dalam gambar, memegang salinan UDHR), janda Franklin Delano Roosevelt,
 presiden US 1933-1945 yang merupakan arkitek utama UN.

 FDR
meninggal sebelum sempat melihat penubuhan UN, jadi Eleanor meneruskan
usaha untuk merealisasikan cita-cita FDR melihat “Four Freedoms”
(Freedom of expression, Freedom to worship God, Freedom from want,
Freedom from fear) menjadi pegangan sejagat manusia.

 Aku bukan
jenis yang layan konspirasi Freemason-Illuminati-New World Order semua
itu, bagi aku agenda “human rights” ni bukan nak menyesatkan manusia ke
apa. Ia berniat murni, untuk membina dunia yang lebih ideal. Cuma
masalahnya ialah falsafah disebalik “human rights” itu.

 “Human
rights” seperti yang difahami oleh Eleanor dan aktivis serta jurist lain
 yang menggubal UDHR adalah berdasarkan pengalaman sejarah Barat
semata-mata. Cuba bandingkan UDHR dengan “Declaration of Independence”
US (tahun 1776) dan “Declaration on the Rights of Man and of Citizens”
Perancis (1789). Banyak persamaan kan? Terutamanya kata-kata kunci
“inalienable rights”, “rights to life, liberty” dll.

 Ia sama
kerana mereka semua ialah brainchild filsuf politik bernama John Locke
(1632-1704), orang yang memperkenalkan idea “natural rights” ke dalam
leksikon politik. Locke sendiri pula mendapat idea menerusi
“pengsekularan” konsep “natural law” dalam tradisi falsafah Katolik
aliran “scholasticism” School of Salamanca yang mewarisi tradisi Plato,
Aristotle dan Thomas Aquinas.

 Nak faham “human rights”, kena
faham “natural rights”. Nak faham “natural rights” dan “natural law”,
kena faham perbezaan “nature vs. convention” dalam falsafah Barat ini.
Menurut tradisi ini, terdapat dua jenis undang-undang: satu ialah
undang-undang buatan manusia (convention), satu lagi ialah undang-undang
 “nature”. Natural law/rights ni lebih superior berbanding conventional
law.

 Susah sikit nak terjemah “nature” (physis). Ia bukan
“semulajadi” atau “alam”. Lebih dekat dengan “tabii” atau “fitrah” dalam
 Bahasa Arab. Pemikir Barat ini membayangkan bahawa, tak kira seseorang
manusia itu lahir ke dalam apa jua keadaan: raja ke, hamba ke, lelaki
ke, perempuan ke, kaya ke, miskin ke, kesemua mereka dilahirkan dengan
hak-hak tertentu, dan inilah asasnya “natural rights” yang kemudian
dikodkan sebagai “human rights”.

 Jadi titik tolak “natural
rights” ini sebenarnya manusia dalam keadaan “state of nature” yang
tidak mempunyai apa-apa ikatan atau identiti. Manusia macam kain putih.
Dan “hak” bagi manusia sebegini semestinya bersifat individualistik
kerana mereka belum kenal kehidupan bermasyarakat lagi.

 Oleh itu,
 konsep “natural rights” dan “human rights” ni sebenarnya satu hipotesis
 yang masih diperdebatkan. Ramai pemikir termasuk Edmund Burke, Jeremy
Bentham dan Karl Marx menolak idea ini. Mungkin mereka akan dicemuh
sebagai fasis bigot whatever pada hari ini.

 Namun konsep
natural/human rights ini telah di-promote jadi nilai “sejagat” menerusi
mekanisme UN. Semasa tahun 1948 UDHR diterima pakai, UN ada dalam 58
ahli saja. Tanah Melayu belum merdeka lagi.  Negara-negara sosialis
menolak. Saudi menolak. Yang terima ni kebanyakan negara Kristian dan
sekular, jadi mereka tak ada masalah dengan pengkonsepan “human rights”
dalam kerangka natural law/rights.

 Menjelang 1980-an dan 1990-an,
 baru orang nampak, eh, sebenarnya pengkonsepan “human rights” menurut
UDHR ni problematik. Negara-negara Islam kemukakan Cairo Declaration on
Human Rights in Islam sebagai alternatif. Lee Kuan Yew mengkritik keras
“human rights”, baginya orang Timur melebihkan “collective good”
berbanding “personal rights”. Baginya falsafah natural/human rights ni
tak sesuai untuk sistem nilai (“value system”) orang Timur.

Benar, “hak-hak” dalam UDHR banyak nampak macam sejagat (“universal”).
Menghargai nyawa. Melarang penyeksaan. Memberi perlindungan kepada
pelarian. Melayan semua manusia secara sama rata tanpa mengira darjat.
Semua itu kan diajar dalam Islam? So human rights is compatible with
Islam, isn’t it?

 Bukan macam tu. Walaupun sama, tapi tak serupa.
“Human rights”, titik tolaknya ialah dunia yang berpaksikan manusia
(anthropocentric). Manusia dalam keadaan state of nature ialah tuan
kepada dirinya. Manusia dijadikan sebagai kayu ukur kepada apa yang hak,
 apa yang tak hak.

 “Hak” dalam Islam yang theocentric
(berpaksikan Tuhan) pula lain. Manusia dalam “state of nature” atau
keadaan fitrah bukan manusia yang bebas daripada ikatan. Alastu
birabbikum qalu bala shahidna. Malah “hak” manusia menurut Islam ada
bahagian yang merupakan hak Allah, ada yang hak Alam. Lain.

 Kita
 tak pernah dilahirkan sebagai manusia dalam “state of nature” seperti
dibayangkan dalam teori “human rights”. Kita semua dilahirkan ke dalam
masyarakat yang mempunyai identiti. Kita semua merupakan anak dan cucu
kepada somebody. Kita semua mempunyai legasi dan heritage yang perlu
kita pikul. Sekiranya “human rights” gagal untuk mengambil kira
aspek-aspek ini, maka berlakulah kezaliman yang teramat.

 Tak
perlu kita terlalu taksub dengan konsep “human rights” seolah-olah ia
absolute truth yang tak boleh disanggahi. Tak perlu juga kita terlalu
paranoid dengan “human rights”. Knowledge is power. Sebelum kita
menentang/menerima sesuatu idea, pastikan kita betul-betul faham, dan
know what we stand for.

70 tahun dah lalu, mungkin dah sampai masa untuk komuniti dunia “renegotiate” human rights.


Asbabun Nuzul: Ilmu Mengkaji Sebab Diturunkan Ayat-Ayat Al-Quran

Al-Quran adalah sebuah kitab panduan kepada umat Islam. Ia sarat dan penuh dengan pelbagai ilmu yang mendatangkan manfaat kepada umat Islam dan masyarakat khususnya. Di dalamnya terkandung ilmu perubatan, sains, geografi, sejarah, matematik dan pelbagai lagi. Atas maksud itu, Quran terus menjadi tumpuan untuk dikaji oleh ramainya saintis dan umat manusia. Hasil kajian tersebut telah wujud sebuah kajian berkenaan kajian Quran atau disiplin ilmu Quran, atau disebut juga sebagai Ulum Quran.

Antara ilmu Quran yang tersebut adalah ilmu Tafsir, Ilmu Qiraat, Tajwid & Tilawah, Nasikh Mansukh, Muhkam & Mutasyabih, I’jaz al-Quran, asbabun Nuzul dan sebagainya. Kesemua bidang ilmu atau ulum Quran ini adalah untuk membantu kita menyelami dan mendalami serta menerokai sendiri kehebatan dan kemukjizatan yang ada mengenai ilmu Quran itu sendiri sebagai pedoman kepada umat Islam. Dalam kesemua bidang ulum Quran yang disebut, ada suatu disiplin ilmu Quran yang punyai kait rapat dengan sirah dan sejarah, iaitu asbabun nuzul.

Asbabun Nuzul atau jika diterjemah ke dalam bahasa melayu sebagai sebab turun. Jika kita tinjau dari pemaknaan bahasa, perkataan ‘Nuzul’ bererti menetap di satu tempat atau turun dari tempat yang tinggi. Kata perbuatannya ‘nazala’ (نزل) membawa maksud ‘dia telah turun’ atau ‘dia menjadi tetamu’. Istilah ini bukanlah suatu yang literal seperti yang kita faham sebagai yang bermaksud turun, malah penggunaan istilah ini hanyalah bersifat sebagai majaz atau dalam bahasa yang lebih membumi sebuah simbolik sahaja yang bermaksud pemberitahuan al-Quran.

Tujuannya untuk menunjukkan ketinggian al-Quran yang disampaikan kepada manusia yang berada di bumi yang letaknya di kedudukan yang rendah. Ia adalah bidang kajian mengenai sebab-sebab diturunkannya sesuatu ayat, atau surah daripada al-Quran kepada Nabi Muhammad SAW dan juga para Sahabat. Seperti mana pentingnya kita mempelajari sejarah, maka begitu juga pentingnya untuk kita mempelajari dan mengetahui asbabun nuzul sesuatu ayat atau surah, kerana ia akan membantu kita memahami konteks dan juga fokus sesebuah ayat itu.

Asbabun Nuzul ini signifikan kepada sejarah, kerana ia merangkumi kronologi dan juga peristiwa meskipun kronologi asbabun nuzul ini tidak lah tersusun. Menelusuri asbabun nuzul dengan baik akan membantu dan memandu kita untuk menelusuri sirah dan sejarah kehidupan Rasulullah SAW dengan lebih terpandu kerana Quran itu disebut sebagai gambaran kepada peribadi Rasulullah SAW. Ini sebagaimana yang diriwayatkan oleh Saidatina Aisyah RA: “Akhlak Rasulullah SAW adalah al-Quran.” (HR Muslim). Namun, apakah yang membezakan sirah dan juga asbabun nuzul? Apakah pentingnya mempelajari asbabun nuzul?

Sirah adalah satu kajian yang lengkap berkenaan perjalanan kehidupan Muhammad SAW daripada sebelum menerima wahyu sehinggalah baginda wafat, sedangkan asbabun nuzul sekadar fokus kepada permulaan baginda mula menerima wahyu dan mendapat tugas kerasulan.

Namun, ianya tidak lah dapat dipisahkan kerana asbabun nuzul itu perlu dihubungkan kepada sirah untuk kita memahami apa yang berlaku kepada Nabi, bahkan asbabun nuzul ini seolah memberikan sebuah nafas baru dalam penulisan sirah agar ia dapat disantuni daripada aspek motivasi dan emosi Rasulullah SAW dan juga para sahabat. Kerana, kebanyakan ayat Quran yang diturunkan kepada Nabi SAW terutamanya sewaktu di Mekah yang mempunyai 86 surah yang diturunkan adalah pada waktu dan ketikamana Rasulullah SAW berada dalam keadaan berkonflik dan cukup menekan.

Asbabun nuzul juga sebenarnya telah mencorakkan sebuah bentuk penulisan sejarah yang lebih baik. Kalau dahulunya, sejarah ataupun sirah itu ditulis sekadar untuk memanuskripkan dan merekodkan segala catatan berkenaan fakta dan juga maklumat yang penting, namun asbabun nuzul ini telah memberikan panduan bahawa dalam kita mencatatkan sejarah atau sirah, kita perlu juga menulis apa yang disebut sebagai sebab dan juga bagaimana. Ini yang telah disebutkan oleh Syed Muhammad Naquib Al-Attas sebagai pembelajaran sejarah yang sepatutnya supaya sejarah itu berperanan dalam mencambah cara berfikir dan analitik dalam pengkajian sejarah.

Bidang kajian asbabun Nuzul ini tanpa sedar telah memberikan panduan dalam membina sebuah ruh kepada bagaimana kita seharusnya menanggapi sirah. Kita akan mampu memahami dengan lebih baik sebagai contoh surah ad-dhuha, apakah emosi dan motivasi Rasul ketika sekian-sekian surah diturunkan. Maka, kita akan lebih memahami sirah dan sejarah sebagai sebuah kejadian yang hidup berbanding sekadar menanggapi sejarah sebagai sebuah penceritaan yang kita berhasrat hanya untuk mendapatkan manfaat tertentu.

Bagaimana peranan surah ad-dhuhaa yang sering kita baca ketika waktu dhuhaa untuk mendapat kemurahan rezeki, adalah surah yang sama memberikan motivasi yang cukup besar dalam membina kembali kekuatan dalaman Rasulullah. Emosi akan membina sebuah perasaan. Perasaan akan membina sebuah penghargaan. Perasaan ini hanya akan didapati andai ada jawapan kepada sebab. Sebuah sebab akan menjadikan sejarah lebih praktikal dan efektif dalam membina generasi.

Asbabun nuzul akan membantu kita memahami konteks ayat sebagai contoh surah al-muddathir ketika wahyu pertama kali diturunkan. Kita akan lebih menjiwai sirah yang kita pelajari berbanding pembelajaraan sirah yang kebiasaannya hanya untuk tahu dan kenal seorang sosok bernama Muhammad Bin Abdullah, Rasulullah SAW. Kita akan lebih menghargai sebuah surah. Yang lebih penting, kita akan lebih menghargai sirah.

Fakhrul Islam
Mahasiswa Tahun 2
Jabatan Sejarah dan Tamadun Islam
Akademi Pengajian Islam Universiti Malaya


Kontrak Sosial: Asas Yang Membentuk Negara Malaysia

Kontrak sosial telah menjadi asas penting kepada penggubalan Perlembagaan Persekutuan Tanah Melayu 1946. Sebelum Perlembagaan Persekutuan Tanah Melayu 1948 digubal, British telah memperkenalkan gagasan Malayan Union. Namun begitu, Malayan Union mendapat tentangan yang hebat terutama daripada kaum Melayu. Oleh itu, Perjanjian Persektuan Tanah Melayu 1946 adalah sangat penting kerana ia memansuhkan pelaksanaan Malayan Union dan menyatukan negeri-negeri Melayu dalam sebuah persekutuan buat pertama kali.  Kedudukan dan kuasa Raja-Raja Melayu juga telah dikembalikan. Ia menjadi corak kepada pembinaan sebuah negara bangsa yang merdeka. Sembilan tahun kemudian, ianya digantikan dengan Perlembagaan Persekutuan 1957. Jika diteliti secara kasar istilah “Kontrak Sosial” ini sebenarnya tidak disebut secara jelas dalam Perlembagaan Persekutuan 1957 tetapi jika diteliti secara halus, kontrak sosial sememangnya wujud dalam sejarah negara dan permuafakatan yang dicapai itulah yang mentakrifkan negara Malaysia dan seterusnya menentukan sifat sesebuah negara (Nor Azilah dan Nor Fazilah, 2008).

Menurut pandangan ahli teori demokratik seperti Thomas Hobbes dan John Locke, teori kontrak sosial adalah manusia mewujudkan negara sebagai satu perjanjian bersama di mana setiap individu itu bersetuju kepadanya. Menurut Syed Ahmad Hussein (1994) kontrak ini bererti individu-individu yang bebas bersetuju untuk menyerahkan haknya untuk memerintah diri sendiri itu kepada satu institusi bersama yang berkuasa dan berdaulat. Kontrak sosial juga dapat ditakrifkan sebagai satu bentuk perjanjian atau permuafakatan yang ditulis dan ditetapkan oleh undang-undang perlembagaan yang melibatkan semua masyarakat di sesebuah negara khususnya di Malaysia.

Walaupun kontrak sosial tidak disebut secara jelas dalam perlembagaan persekutuan akan tetapi asas-asas perlembagaan Malaysia dibina berdasarkan kontrak sosial ini. Asas inilah yang dipanggil sebagai elemen tradisional dalam Perlembagaan Persekutuan (Ku Amirul Faiz Ku Seman, 2017). Elemen tradisional dalam Kontrak sosial merujuk kepada kedudukan agama Islam, kedaulatan Raja-raja Melayu, kedudukan Bahasa Melayu dan hak istimewa orang Melayu. Ia bukanlah paksaan orang Melayu ke atas bangsa lain tetapi merupakan satu toleransi kaum Cina dan India dalam mengiktiraf hak-hak orang Melayu dan suku pribumi lain sebagai pribumi di sini. Negara Malaysia merupakan sebuah negara yang unik kerana terdiri daripada pelbagai bangsa dan etnik. Oleh itu, perlembagaan yang dibina hendaklah merangkumi semua kepentingan kaum-kaum ini terutamanya kaum Melayu kerana mereka merupakan tuan kepada Tanah Melayu.

Kepentingan dan Sejarah Kontrak Sosial

Kepentingan kontrak sosial adalah untuk menjamin hak istimewa orang Melayu dan bumiputera sebagai tuan bagi Tanah Melayu serta memelihara kepentingan kaum-kaum yang lain seperti yang tertakluk di dalam perlembagaan persekutuan. Kontrak sosial ini merupakan satu persetujuan bersama antara Melayu, Cina dan India ketika mahu mencapai kemerdekaan. Seperti yang kita semua ketahui, kita telah mencapai kemerdekaan melalui jalan demokrasi. Oleh itu, pemimpin negara kita terdahulu telah melakukan banyak rundingan dengan pihak British untuk mencapai kemerdekaan. Presiden UMNO Tunku Abdul Rahman telah memutuskan untuk menubuhkan pakatan dengan MCA (Malaysian Chinese Association) dan MIC (Malaysian Indian Congress) dalam perjuangan menuntut kemerdekaan daripada British melalui penubuhan Jawatankuasa Perhubungan Antara Kaum (CLC) yang dianggotai oleh wakil-wakil kaum imigran dari etnik Cina, India dan Ceylon. Kontrak sosial merupakan persetujuan oleh tiga wakil utama dari tiga masyarakat utama dalam Tanah Melayu yang mewakili parti-parti tersebut. Wakil dari kaum Melayu ialah Tunku Abdul Rahman Putra al Haj, Tun Tan Cheng Lock sebagai wakil bagi kaum Cina manakala Tun V. T. Sambathan wakil dari kaum India. Justeru, kita perlu menelusuri kembali lipatan sejarah bagaimana persetujuan kontrak sosial ini dimeterai.

Jika diteliti kembali melalui faktor sejarah, dasar terawal yang merungkai aspek persefahaman dan perpaduan pelbagai kaum di negara ini adalah berkait rapat dengan kontrak sosial yang dipersetujui bersama oleh kaum-kaum utama Persekutuan Tanah Melayu menjelang kemerdekaan (Nor Azilah, Nor Fazilah, 2008). Sebelum kemerdekaan Tanah Melayu, pihak British merupakan penjajah terakhir yang menguasai Tanah Melayu. Melalui pelbagai perjanjian yang terpaksa ditandatangani oleh raja raja Melayu akibat tipu muslihat pihak British yang licik, British telah mendapat hak untuk menakluk Negeri-negeri Melayu secara sah. Walaupun negeri-negeri Melayu dijajah oleh pihak British, namun mereka tetap mengakui keabsahan yang dimiliki oleh Raja-raja Melayu dalam mentadbir negeri masing-masing. Namun begitu, kuasa Raja-raja Melayu telah dikurangkan menyebabkan pihak British melakukan dengan sewenang-wenangnya dalam mengaut hasil mahsul Tanah Melayu. Pihak British telah membawa masuk pendatang dari Cina dan India untuk bekerja dengan mereka. Melalui kemasukan bangsa asing dari luar, pihak British telah melakukan dasar pecah dan perintah untuk mengelakkan penentangan kepada mereka. Orang Melayu telah ditempatkan di kawasan kampung, orang Cina di kawasan bandar dan orang India di kawasan estet. Hal ini berlangsung dalam satu jangka masa yang lama sebelum British melaksanakan dasar dekolonisasi.

Namun begitu, pihak British tidak mahu bertanggungjawab dengan bangsa asing yang telah dibawa masuk ke Tanah Melayu. Oleh itu, pihak British telah menetapkan prasyarat kepada pemimpin Tanah Melayu untuk menerima orang Cina dan India sebagai warganegara Persekutuan Tanah Melayu. Orang Melayu terpaksa bersetuju dengan prasyarat British kerana orang Melayu terdesak untuk mendapatkan kemerdekaan. Pada waktu itu juga, negara China telah menutup pintu mereka dari menerima orang Cina di Malaysia. Pihak British yang mengetahui akan  perkara ini juga telah awal-awal mengumumkan tidak mahu menerima orang Cina ini dibawa masuk ke British. Oleh itu, orang Melayu pada waktu tersebut berada dalam dilema dan tersepit terpaksa juga menerima orang Cina.

Oleh itu, sebagai timbal balik kerana kesanggupan dan kesediaan serta pengorbanan orang Melayu untuk menerima orang Cina dan orang India, perlembagaan persekutuan Tanah Melayu 1957 yang digubal telah memberi peruntukan khas kepada orang Melayu dalam bentuk hak istimewa dan ini telah termaktub dalam Perkara 153 Perlembagaan Persekutuan Tanah Melayu yang sekarang dikenali dengan nama Malaysia.Persetujuan quid pro quo atau saling memberi inilah yang dipanggil sebagai kontrak sosial. Perjanjian Kontrak sosial dalam kalangan masyarakat Malaysia telah dipersetujui sejak tahun 1948 dalam Perjanjian Persekutuan Tanah Melayu 1948 dan telah termaktub dalam Perlembagaan Malaysia sehingga ke hari ini. Suruhanjaya Reid yang bertanggungjawab menggubal perlembagaan persekutuan Tanah Melayu telah diberi penerangan tentang perjanjian dan persefahaman ini agar ianya akan dimasukkan ke dalam perlembagaan yang akan digubal. Ketiga-tiga parti bersetuju untuk meluluskan perlembagaan yang digubal setelah beberapa pindaan dilakukan. Kesannya, perlembagaan ini menjadi kontrak yang mengikat ketiga-tiga kaum di Persekutuan Tanah Melayu menjelang kemerdekaan pada tahun 1957. Natijah dari persetujuan itu telah menjadikan kaum Cina dan India sebagai warganegara Malaysia melalui Perkara 14-18 yang merujuk kepada pemberian kewarganegaraan Malaysia kepada orang bukan Melayu. Namun, masyarakat Cina dan India telah disyaratkan untuk meperakui dan mengiktiraf beberapa hak istimewa yang perlu diberikan kepada seluruh masyarakat Melayu dan bumiputera sebagai pertukarannya.

Melalui kontrak sosial yang dipersetujui,
kaum Melayu dan Bumiputera diberikan perlindungan kepada tanah-tanah rizab yang
dikenali sebagai Tanah Simpanan Melayu yang tidak boleh ditukar milik secara
sewenang-wenangnya. Selain itu, pemberian kuota khusus dalam beberapa aspek
seperti pendidikan awam, biasiswa dan penjawatan perkhidmatan awam seharusnya
tidak dipertikaikan.

Isu-isu Kontrak Sosial

Namun begitu, sejak akhir-akhir ini, isu kontrak sosial sering ditimbulkan semula oleh sebahagian rakyat Malaysia yang tidak bertanggungjawab. Mereka memainkan retorik ketuanan Melayu yang terhasil daripada kontrak sosial ini. Perlu difahami bahawa, ideologi yang mereka perjuangkan ini sangat rapuh dan tiada asasnya dalam perlembagaan serta mengancam keamanan negara Malaysia yang kita cintai. Antara falasi yang mereka sering laungkan adalah kontrak sosial ini sudah tidak relevan untuk diamalkan di Malaysia yang sudah merdeka lebih dari 60 tahun. Selain itu, mereka mendakwa bahawa kaum minoriti ditindas akibat daripada kontrak sosial walhal perkara tersebut tidak pernah berlaku pun. Sedangkan kalau dilihat senarai orang-orang terkaya di Malaysia, majoritinya dipegang oleh bukan Melayu. Sebenarnya, hujah yang mereka bawakan ini sangat dangkal dan tidak layak untuk diperdebatkan kerana mereka berhujah tanpa bersandarkan fakta serta tidak mengambil kira tentang asas-asas bagaimana tertubuhnya perlembagaan sebuah negara berdaulat yang bernama Malaysia.

Perlembagaan lahir hasil daripada perkembangan sejarah. Perlembagaan juga merakamkan sifat-sifat asal negara itu yang merangkumi nilai tradisi, politik dan kebudayaan (Abdul Aziz Bari, 1996). Oleh itu, beberapa peruntukan yang digubal dalam perlembagaan telah mengekalkan beberapa elemen penting bangsa Melayu yang menjadi tradisi sejak zaman penjajahan sebelum British lagi. Peruntukan itu adalah hasil proses tawar menawar disebalik pembentukan perlembagaan 1957. Muhammad Sufian (1984) telah menyatakan bahawa, “Sebagai balasan kerana mengendurkan syarat kerana memberi kewarganegaraan kepada orang-orang bukan Melayu, hak-hak dan keistimewaan orang Melayu sebagai peribumi negara ini hendaklah ditulis di dalam perlembagaan dan terdapat juga peruntukan lain yang juga dipersetujui oleh pemimpin-pemimpin bukan Melayu.” Antara intisari dalam Kontrak Sosial adalah berkenaan dengan unsur-unsur tradisi dalam perlembagaan yang meliputi bahasa Melayu, agama Islam, keudukan istimewa orang Melayu dan bumiputera Sabah dan Sarawak serta pemerintahan beraja. Para penggubal menganggap elemen tersebut penting dalam menjaga kestabilan neagara terutamanya dalam konteks negara Malaysia yang berbilang kaum dan kaum Melayu sebagai majoritinya.  Perkara ini juga dilindungi di bawah Akta Hasutan dan dianggap sebagai isu-isu sensitif yang dilarang dalam perbincangan awam. Berkenaan dengan kedudukan agama Islam telah dinyatakan dalam Perkara 3 bahawa agama Islam adalah agama rasmi tetapi agama lain boleh diamalkan. Perkara 152 menyatakan bahawa Bahasa Melayu sebagai Bahasa Kebangsaan tanpa menafikan hak-hak bangsa lain menggunkan bahasa mereka.

Akan tetapi, isu yang sering dipersoalkan oleh pihak yang tidak bertanggungjawab adalah berkenaan dengan Perkara 153 iaitu kedudukan istimewa orang-orang Melayu dan bumiputera Sabah dan Sarawak. Isu ini timbul kerana Perlembagaan Persekutuan dibaca tanpa melihat sejarahnya. Menurut Ahmad Mohd Ibrahim (1995), perlembagaan Malaysia bukan sahaja dokumen perundangan akan tetapi ia adalah kontrak sosial dan perjanjian perdamaian. Isu ini sangat sensitif dalam kalangan kaum Melayu kerana mereka seolah-olah mempertikaikan asas pembentukan dalam perlembagaan Malaysia. Perlu difahami bahawa antara sebab utama penentangan orang Melayu terhadap Malayan Union adalah penghapusan kuasa raja-raja Melayu. Walaupun peranan raja-raja pernah cuba dilumpuhkan oleh British melalui pengenalan Malayan Union, namun orang-orang Melayu telah bangkit menentang Malayan Union kerana kedudukan raja-raja Melayu itu harus dimartabatkan. Selain itu, orang Melayu juga merupakan tuan kepada Tanah Melayu. Oleh itu, tindakan pihak yang tidak bertanggungjawab yang mempersoalkan tentang kedudukan hak istimewa orang Melayu ini dilihat cuba untuk mencetuskan ketegangan kaum dan mencarik keamanan serta perpaduan kaum di Malaysia.

Baru-baru ini ketika Jawi ingin dimartabatkan semula, kebanyakan rakyat Malaysia dilihat menentang perkara ini sedangkan tulisan Jawi adalah identiti bangsa Melayu sejak berabad lamanya. Perkara ini juga telah termaktub dalam Akta Bahasa kebangsaan Perkara 9 iaitu, Tulisan bagi bahasa kebangsaan  ialah tulisan Rumi: dengan syarat dengan syarat bahawa ini tidak melarang penggunaan tulisan Melayu, yang  lebih dikenali dengan nama tulisan Jawi. Perlu difahami bahawa talisan Jawi ini juga dikategorikan dalam elemen tradisional orang Melayu seperti yang termaktub di dalam Perlembagaan Persekutuan.

Penutup

Kesimpulannya, kita sebagai rakyat Malaysia haruslah memastikan keamanan yang kita nikmati selama lebih 60 tahun ini tidak diganggu-gugat. Kontrak sosial telah dicapai melalui proses muafakat dan musyawarah serta disepakati oleh wakil dari semua kaum. Perlembagaan Malaysia merupakan suatu bentuk tolak ansur yang ulung dengan setiap kumpulan memberi sesuatu dan kembali mendapat sesuatu yang lain (F.A. Trinade dan H. P. Lee, 1998). Permuafakatan yang telah dicapai telah mendapat sokongan rakyat yang terbukti melalui kemenangan pada pilihan raya tahun 1955. Oleh itu, semua masyarakat perlu saling memahami antara satu sama lain dan bekerjasama ke arah pembangunan masyarakat bukannya mempertikaikan isu kontrak sosial. Kontrak sosial bukanlah satu penindasan kepada kaum minoriti tetapi hakikatnya asas-asas dalam kontrak sosial inilah kita mampu untuk mencapai kemerdekaan dan menikmati keamanan kerana kesemua kepentingan kaum di Malaysia telah dijamin di dalam perlembagaan Malaysia. Alangkah baiknya jika kita menghayati kembali kata-kata Tun V. T. Sambathan pada tahun 1965 yang amat menyanjungi kaum Melayu:

“Di mana anda boleh dapatkan bangsa yang sebaik budi, semurah hati dan sebaik seperti mana bangsa Melayu? Di mana anda boleh melihat layanan sedemikian rupa kepada bangsa pendatang? Di mana lagi layanan sebaik ini dalam sejarah dunia?”

Jelas disini dapat kita renungi bahawa Tun V. T Sambathan amat menghargai jasa baik kaum Melayu kerana menerima kaum imigran sebagai warganegara tidak seperti masyarakat Malaysia pada hari ini yang tidak tahu langsung sejarah penubuhan Malaysia tetapi berlagak mengalahkan seorang profesor. Semoga generasi yang akan datang selepas ini dapat menjadi seperti mendiang Profesor Khoo Kay Kim, Profesor Teo Kok Seong dan beberapa lagi sarjana sejarah yang lain yang mendalami dan amat memahami sejarah penubuhan sebuah negara Malaysia. Marilah sama-sama kita menjadi rakyat Malaysia yang bersyukur dan menghormati dan menyajung tinggi asas yang telah membentuk negara berdaulat Malaysia.

RUJUKAN:

Abdul Aziz Bari. (1996). “Perlembagaan sebagai penyatuan sejarah
dan nilai-nilai asal negara” dalam Kongres Sejarah Malaysia II, 26-28
November.

Ahmad Mohd Ibrahim. (1995). “Prinsip-prinsip perlembagaan Islam
dalam perlembagaan Malaysia,” dalam Seminar Persidangan Pemerintahan Islam.
Oxford University Press.

F.A. Trinade dan H. P. Lee. (1998).The role of constitutional
rulers in Malaysia. Singapura: Oxford University.

Ku Amirul
Faiz Ku Seman. (2017). Sejarah dan Perlembagaan
Persekutuan. Dipetik daripada: http://www.utusan.com.my/rencana/utama/sejarah-dan-perlembagaan-persekutuan-1.481458#ixzz5igIOJ17Y

Mohamed Suffian Hashim. (1984). Mengenal perlembagaan, (terj,)
Abdul Majid Abd, Latiff dan Ridzuan Omar. Kula Lumpur: Dewan Bahasa dan
Pustaka.

Nor Azilah Ahmad dan Nor Fazilah Abdul Hamid. (2008). Perjanjian
Kontrak sosial menurut perspektif parti-parti politik di Melaka: Satu analisa.
Universiti Teknologi Mara: Shah Alam.

Perlembagaan Persekutuan. (2008). Disusun oleh Lembaga Penyelidikan
Undang-Undang.

Syed Ahmad Hussein.(1994). Pengantar Sains Politik. Kuala
Lumpur: USIM.


Lelaki Ini Menyuntik Dirinya Dengan Air Mani Untuk Sembuhkan Sakit Belakang

Sebulan sekali, seorang lelaki Irish berumur 33 tahun akan menyuntik air maninya sendiri ke dalam salur darah lengan kanannya dan berharap sakit belakangnya yang kronik akan sembuh.

Doktor terjumpa kes pelik ini apabila lelaki tersebut dihantar ke Hospital Dublin apabila sakit belakangnya tidak hilang beberapa hari selepas mengangkat objek berat.

Setelah melakukan pemeriksaan, doktor mendapati lengan kanannya sedikit bengkak dan kemerah-merahan – menunjukkan petanda jangkitan subkutin. Ujian sinaran-x (x-ray) menunjukkan petanda bengkak bernanah di dalam kulit.

Pesakit memberitahu kepada doktor bahawa mungkin bengkak tersebut berpunca daripada suntikan air maninya sendiri.

Sakit belakang memang biasa berlaku dalam kalangan lelaki dan lelaki ini mendatangkan pendekatan yang pelik untuk mengubatinya.

Tahun-tahun kebelakangan ini, lelaki ini telah menyuntik dirinya sebulan sekali untuk mengubati sakit belakang. Baru-baru ini dos suntikan tersebut telah meningkat.

Jangkitan subkutin akibat suntikan daripada air mani pernah dilaporkan dalam kajian saintifik. Tetapi kajian dibuat ke atas arnab dan tikus. Tidak pernah lagi suntikan air mani dilakukan ke atas manusia.

Lelaki ini menjadi bukti bahawa kesan yang sama turut berlaku pada manusia sepertimana tikus dan arnab.

Lelaki tersebut didiagnos mempunyai jangkitan bakteria dan doktor memberikan ubat anti-microb. Apa yang berlaku pada lelaki ini dibuat kajian oleh saintis dan kajiannya diterbitkan oleh Irish Medical Journal.

RUJUKAN:


Jenis Pekerjaan Yang Paling Berisiko COVID-19

Pengisytiharan perintah kawalan pergerakan oleh Muhyiddin Yassin dijangka akan memudahkan kerajaan dalam usaha pembendungan koronavirus yang telah menimpa negara.

Bermula 18 Mac 2020, kerajaan mengisytiharkan:

Penutupan beberapa sektor ini barangkali boleh mengurangkan risiko kemalangan jalanraya misalnya. Dengan kekurangan dari segi permintaan kudrat hospital, pihak kesihatan semestinya boleh menumpukan perhatian dalam COVID-19 sahaja.

Perintah kawalan pergerakan ini dijangka berterusan sehingga 31 Mac, tertakluk kepada keputusan menyusul daripada pihak kerajaan yang akan bermesyuarat setiap hari untuk memantau pembendungan COVID-19.

Dengan lonjakan mengejut statistik COVID-19 dalam negara, tindakan ini sememangnya dialu-alukan. Walaupun ada yang menyangka Malaysia perlukan perintah berkurung, tentu sekali kerajaan lebih tahu tentang situasi negara.

Tetapi risiko-risiko COVID-19 masih ada. Berdasarkan data daripada seluruh dunia, berikut ialah jenis pekerjaan yang paling terdedah dengan koronavirus:

Disebabkan inilah dasar kawalan pergerakan boleh memanfaatkan halatuju negara ke arah pemulihan.

RUJUKAN:

Baker, M. (2020, March 7). Nursing Home Hit by Coronavirus Says 70 Workers Are Sick. New York Times. Retrieved from https://www.nytimes.com/2020/03/07/us/coronavirus-nursing-home.html

Gold, J. (2020, March 9). Scarcity of health workers a new concern as self-quarantining spreads with virus. NPR. Retrieved from https://www.npr.org/sections/health-shots/2020/03/09/813557328/scarcity-of-health-workers-a-new-concern-as-self-quarantining-spreads-with-virus

Kelly, B. (2020, March 10). Paramedics taking extra precautions amid coronavirus outbreak. Fox Oregon. Retrieved from https://www.kptv.com/news/paramedics-taking-extra-precautions-amid-coronavirus-outbreak/article_0f36266e-633b-11ea-b80c-cf22d8c48376.htmlKindy, K. (2020, March 5). As coronavirus spreads, the people who prepare your food probably don’t have paid sick leave. The Washington Post. Retrieved from https://www.washingtonpost.com/national/as-coronavirus-spreads-the-people-who-prepare-your-food-probably-dont-have-paid-sick-leave/2020/03/04/7b35965a-5d51-11ea-9055-5fa12981bbbf_story.htmlRepko, M. (2020, March 10). Walmart, Starbucks and others face a new coronavirus challenge: Sick workers and fearful customers. CNBC. Retrieved from https://www.cnbc.com/2020/03/10/coronavirus-walmart-and-others-cope-with-sick-workers-fearful-customers.html

Tapper, J. (2020, March 10). Washington firefighters who responded to nursing home face longer quarantine as bottlenecks delay testing. CNN. Retrieved from https://edition.cnn.com/2020/03/10/politics/coronavirus-washington-life-care-center-nursing-home-testing/index.html


Potret Wajah Asing Menyeramkan Di Lantai Rumahnya

Pada satu petang yang damai pada tahun 1971, seorang wanita bernama Maria Gomez Camara memasuki dapur rumahnya untuk menyiapkan hidangan buat keluarganya. Namun hari itu bukan seperti hari yang biasa dilaluinya. Satu jeritan penuh ketakutan dan kejutan, selepas dia melihat satu keadaan aneh pada bahagian lantai rumahnya.

Wajah asing terpapar pada lantai rumahnya. Mata wajah itu bagaikan memandang dengan pandangan dingin menambah rencah seram.

Cerita perihal wajah misteri pada lantai rumah Maria sampai kepada penduduk berdekatan. Berduyun-duyun mereka datang untuk melihat sendiri keanehan itu. Belmez ialah sebuah perkampungan kecil di kawasan pedalaman Cordova, Sepanyol.

Kalau diperhatikan betul-betul, semua wajah itu bagaikan dilukis bagaikan potret. Ada diantara penduduk yang melihat wajah aneh itu percaya bahawa ianya berkaitan dengan alam roh atau dunia bawah tanah.

Maria merasa terganggu dengan wajah misteri itu, dia tidak berani untuk memasuki dapur rumahnya sendiri. Untuk menghilangkan ketakutan keluarga itu, anaknya memecahkan lantai dapur rumah itu dan membinanya semula. Buat seketika, tiada lagi wajah misteri pada lantai dapur rumah itu.

Segalanya tidak bertahan lama, wajah misteri lain muncul semula seminggu selepas itu. Ditempat yang sama wajah misteri pertama muncul. Tapi wajah kali ini tidak sama dengan wajah yang telah mereka lihat dahulu. Sekali lagi rumahnya didatangi penduduk yang mahu melihat keanehan itu.

Kali ini lantai itu tidak dipecahkan sebaliknya diangkat sekeping dan dibingkaikan untuk tatapan umum. Ini untuk memudahkan para penduduk yang mahu melihat wajah misteri itu.

Para penduduk mengatakan kawasan tapak rumah Maria itu ialah bekas kawasan perkuburan. Maka timbul pendapat bahawa wajah yang muncul pada lantai rumahnya itu ialah para roh yang tidak tenang.

Mereka mengorek kawasan dapur itu sehingga kedalaman tiga meter dan menemui tulang dan rangka manusia. Penemuan itu menambahkan keyakinan penduduk tentang roh yang tidak tenang. Tulang dan manusia yang ditemui dialihkan ketempat lain dan diuruskan semula.

Mereka semua menyangka segala misteri telah berakhir namun semuanya meleset. Kira-kira dua minggu selepas kawasan itu dikorek, wajah misteri itu muncul semula. Malah kali ini bukannya satu seperti kali pertama dan kedua. Dua wajah misteri muncul pada lantai baru rumah itu. Saban hari, akan ada wajah misteri baru yang muncul pada lantai rumahnya itu.

Maria akhirnya lali dengan keanehan itu dan membiarkan sahaja. Semakin lama, wajah misteri itu makin banyak dan memenuhi kawasan lantai dapurnya. Ada wajah perempuan dan lelaki, ada yang muda dan ada yang tua.Semua wajah berkenaan nampak sedih dengan pandangan mata yang sayu.

Rumah Maria terus menjadi kunjungan para penduduk untuk melihat sendiri keanehan itu. Untuk memudahkan para pelawat, dia membina dapur baru untuk kegunaan keluarganya.

Dalam kebanyakan pendapat yang mengaitkan wajah misteri itu dengan mistik, ada juga yang cuba mengaitkan dengan sains. Beberapa andaian dan kajian dijalankan untuk membuat huraian bagaimana wajah misteri itu boleh terbentuk. Ada juga yang mengandaikan tentang reaksi bahan kimia terhadap bahan buatan lantai rumah itu. Tidak kurang juga yang menuduh Maria sendiri yang melukis semua wajah misteri itu.

Tapi semua itu tidak mampu menghuraikan bagaimana semua wajah itu boleh terbentuk. Kajian juga mendapati wajah yang terbentuk pada lantai rumah itu bukan hasil lukisan.

Maria Gomez Camara akhirnya meninggal dunia pada tahun 2004, setelah hidup dengan wajah misteri itu hampir 30 tahun. Meninggalkan satu misteri yang tak dirungkai.


Peristiwa Amerika Syarikat Menyerang Kuala Batu

Tahukah anda bahawa pertempuran pertama diantara tentera Amerika Syarikat dengan mana-mana bangsa Asia adalah dengan orang Islam Melayu? Jauh sebelum mereka menyerang Afghanistan, Iraq dan Libya. Malah sebelum mereka menjajah Melayu Filipina lagi sudah ada konflik yang melibatkan tentera mereka di rantau ini. Ianya bermula di sebuah pelabuhan di Sumatera yang bernama Kuala Batu atau Kuale Batee dalam dialek Acheh. Peristiwa ini dikenali dalam sejarah Amerika sebagai The First Sumatran expedition. Tulisan ini pernah saya paparkan dahulu tetapi saya paparkan sekali lagi untuk sesiapa yang belum maklum.

Pada 7 Februari 1831, sebuah kapal Amerika Syarikat berlabuh di Kuala Batu, Aceh Barat Daya. Kapal bernama Friendship itu dinakhodai oleh Charles Moore Endicot. Kapal ini datang ke Kuala Batee untuk membeli lada hitam. Apabila kapal itu tiba di pelabuhan, ia telah diserang oleh sekelompok penduduk Kuala Batee yang datang dengan tiga buah perahu. Tiga awak kapal telah terbunuh dalam serangan tersebut. Kerugian yang dialami diperkirakan sejumlah US$ 50 ribu. Namun demikian Kapal tersebut berjaya diselamatkan daripada dirampas sepenuhnya dengan bantuan daripada seorang pembelot dari kalangan orang Acheh sendiri bernama Po Adam. Peristiwa ini sebenarnya anda boleh baca dalam buku karya M.Nur El Ibrahimy yang berjudul Selayang Pandang Langkah Diplomasi Kerajaan Aceh.

Menurut Ibrahimy, peristiwa itu berpunca daripada kemarahan orang Aceh kerana selalu ditipu oleh para pedagang Amerika dalam perdagangan lada. Penduduk tempatan mendapat tahu bahawa pedagang Amerika berlaku tidak adil dengan memalsukan takaran timbangan. Mereka memalsukan timbangan dengan cara menggunakan sebuah alat timbangan yang telah diubahsuai dan boleh ditambah atau dikurangkan jumlah timbangannya mengikut kesukaan mereka. Dengan kata lain jika timbangan sebenar lada orang Acheh adalah 30 kati maka mereka akan menimbang semula dengan timbangan yang diubahsuai tersebut dan didapati timbangan tersebut berkurangan menjadi 20 atau 10 kati sahaja, maka kadar bayaran yang diterima orang Acheh berkurangan.

Itu hanya salah satu daripada faktornya. Penyebab lain pula, ialah Belanda berhasil memprovokasi orang Aceh untuk menyerang kapal-kapal Amerika. Tujuannya, kerana Belanda ingin merosakkan nama baik Kerajaan Aceh supaya dilihat bahawa kerajaan Acheh tidak mampu melindungi kapal asing yang berlabuh di perairannya. Keadaan ini mampu melemahkan kekuatan ekonomi kerajaan Acheh apabila berkurangnya kapal yang berlabuh di sana. Belanda juga telah memberikan bekalan senjata kepada kapal Aceh yang dinakhodai oleh Lahuda Langkap untuk menyerang kapal Amerika dengan menggunakan bendera Kerajaan Aceh. Hal ini sudah tentu akan memburukkan lagi nama kerajaan Acheh di persada antarabangsa.

Selepas peristiwa tersebut, Kapal Friendship terus kembali ke Amerika. Berita mengenai penyerangan terhadap kapal tersebut akhirnya tersiar di dada-dada akhbar utama di Amerika dan Eropah sehinggakan sebahagian besar pihak pemerintah di Amerika berasa geram dan malu akan kejadian tersebut. Ditambah lagi apabila salah seorang pemilik kapal itu, Senator Nathanian Silsbee menghantar surat kepada Presiden Jackson meminta Amerika menuntut ganti rugi dan mengirim kapal perang ke Aceh. Diringkaskan cerita, Presiden Jackson telah bersetuju dengan tuntutan tersebut. Maka pihak kerajaan Amerika Syarikat telah menghantar kapal perang Potomac ke Aceh. Ini adalah kapal perang terbaik yang dimiliki Amerika pada zaman itu. Kapal tersebut telah berangkat dari New York dan tiba di Aceh pada 29 Ogos dengan membawa 260 pasukan tentera Marines.

Pada 5 Februari 1832 kapal perang Potomac tiba di perairan Kuala Batee. Commodore John Downes seterusnya telah berhubung dengan si pembelot Po Adam untuk mengetahui situasi di Kuala Batee. Menurut maklumat yang diberikan Po Adam, Raja yang menjadi wakil Acheh di Kuala Batee sama sekali tidak akan membayar ganti rugi. Commodore John Downes kemudiannya membuat keputusan untuk menyamarkan kapal dan krunya sebagai kapal dari Denmark untuk memasuki kawasan pelabuhan. Penyamaran itu berjaya apabila orang-orang Acheh yang berkawal di pantai tidak mengesyaki kapal tersebut. Beliau kemudiannya menghantar pengintip ke darat bagi mengetahui kedudukan dan kekuatan tentera Kuala Batee.

Hasil intipan yang dibuat mereka mendapati ada tiga buah kapal perang yang menjaga pelabuhan Kuala Batee ditambah dengan 5 buah kubu batu yang lengkap dengan meriam di sepanjang kawasan pantai berdekatan pelabuhan. Amerika memulakan serangan pada tengah hari 6 Februari 1832. Warga Kuala Batee yang sudah tahu kedatangan kapal Amerika itu berkubu di pantai Kuala Batee. Tentera Amerika yang berlabuh di Kuala Batee terus menyerbu benteng-benteng orang-orang Melayu. Tentera Amerika yang bersenjatakan rifle tercanggih pada masa tersebut dengan mudah dapat membunuh tentera tempatan yang bersenjatakan istinggar dan pemuras.

Namun demikian menurut laporan US penduduk tempatan melawan dengan hebat sekali sehinggakan berlaku pertarungan jarak dekat dengan menggunakan senjata tajam. Dalam pertarungan tersebut Raja Po Muhammad, telah terkorban bersama 150 orang pahlawannya. Penyerangan tersebut juga melibatkan golongan kanak-kanak dan wanita, malah terdapat satu lukisan daripada Amerika yang menunjukkan bahawa wanita Kuala Batee turut sama berperang. Di pihak Tentera Amerika, dua tewas dan 12 orang luka-luka. Tentera Amerika yang mendarat telah membakar rumah-rumah serta merompak harta-benda penduduk kampung. Banyak orang kampung yang terkorban di tangan mereka.

Sebelum meninggalkan Kuala Batee, Kapal Potomac telah membedil pelabuhan dengan meriamnya sehingga hangus terbakar tinggal puing-puingnya sahaja. Dalam pembedilan tersebut dikatakan lebih dari 300 orang penduduk tempatan maut. Sebenarnya tidak semua orang Amerika yang bersetuju dengan penyerangan itu. Akhbar, Nile’s Weekly Register mengecam habis-habisan penyerangan tersebut. Namun, Presiden Jackson, berusaha untuk menutup peristiwa tersebut dari khalayak ramai.

~ASJ~

RUJUKAN:

•Muhammad Nur el Ibrahimy, Selayang pandang langkah diplomasi Kerajaan Aceh, Gramedia Widiasarana Indonesia, 1993.
Ajnn.Net.

•Warriner, Francis, Cruise of the United States frigate Potomac round the world: during the years 1831-34, New York: Leavitt, Lord & Co, 1835.


Rawatan-Rawatan Penyakit Ain Diseluruh Dunia

Normal bila orang memuji kecantikan dan keindahan sesuatu baik manusia, haiwan atau objek. Tetapi pujian tanpa disusuli dengan kata-kata yang memuji kebesaran Ilahi mengundang risiko penyakit ain atau penyakit mata jahat.

Penyakit ain atau nazar (renungan dalam Bahasa Turki) atau cheshm (sama maksud dalam Bahasa Parsi) terjadi akibat pandangan mata yang disertakan dengan perasaan iri hati. Atau rasa takjub melihat sesuatu yang disukai tanpa sekelumit rasa dengki sama ada daripada orang soleh atau orang yang dicintai.

Menurut Ibnu Hajar al-Asqalani rahimahullah dalam kitabnya Fathul Bari, ia boleh saja membawa bahana buruk kepada si penerima. Ini termasuk ditimpa malang berterusan seperti diakui Professor Aref Abu-Rabia dari Universiti Ben-Gurion Negev. Ini menyebabkan ramai orang terutama di Timur Tengah menggunakan kaedah yang diperakui syarak atau kaedah tradisional bagi mencegah penyakit ain.

Kisah tentang ain sebenarnya sudah lama wujud sekurang-kurangnya 5,000 tahun lalu – sekitar era kerajaan Sumeria. Prof Abu-Rabia yang mengkaji penyakit ain dalam kalangan orang Badwi melihat ia amat ditakuti mereka kerana ia boleh mengundang kerosakan sama ada secara terus atau tidak langsung.

Mengikut tradisi orang Badwi, terdapat tiga jenis ain. Pertama, orang yang memuji sesuatu tetapi terlupa atau sengaja tidak memuji Ilahi. Kedua, orang yang dengki tetapi mengelak daripada menyebut apa-apa. Ketiga, orang yang sengaja mencari orang yang disasarkan dan memandang dengan niat mahu mencelakakan si mangsa.

Atas sebab itulah, Rasulullah s.a.w mengingatkan dalam satu hadis bahawasanya penyakit ain sememangnya wujud dan tidak patut dipandang remeh. Bagi orang Yahudi, mereka selalu menyebut kennahara, perkataan yang berlawanan dengan perkataan kein eina hara yang bermaksud tanpa mata jahat. Bagi pengikut Kabbalah, mereka mengikat tali berwarna merah di pergelangan tangan kiri bagi mengelak terkena ain.

Berikut beberapa cara yang digunakan untuk mengelak penyakit ain;

RUJUKAN

Middle East Eye. (2021, 29 Oktober). Five ways people in the Middle East ward off the ‘evil eye’.

Muah, N. (2020, 3 Januari). Waspada panahan penyakit ain, usah lambung pujian melampau. Sinar Harian.


The Great White Shark: Raja Lautan

Sebelum ini saya telah berkongsi raksasa jerung iaitu Megalodon. Kali ini saya ingin berkongsi kehebatan The Great White Shark yang seakan-akan Megalodon.

Ciri-ciri

Great white adalah ikan pemangsa yang tersebar selepas ikan paus. Mereka mampu membesar shingga 15 kaki walaupun ada sesetengah specimen mampu mencecah 20 kaki panjangnya dan beratnya yang pernah direkodkan sehingga 5000 paun.

Mulut Great white seluas 0.9 hingga 1.2 meter dan gigi pada rahang atas dan bawah bekerjasama apabila menangkap mangsa mereka ia menggunakan gigi bawahnya untuk memegang mangsanya dan pada gigi atas pula akan mengoyakan isi daging.

Warna pada permukaan atas badan ia berwarna kelabu yang menggabungkan dengan permukaan dasar laut yang gelap akan tetapi, Great white diberi nama kerana warna dibahagian perutnya berwarna putih. Dengan kekuatan ekornya, ia mampu berenang sepantas 40 kilometer sejam.

Jangka Hayat/Umur

Jangka hayat Great white boleh ditentukan dengan mengira bilangan gegelung yang terbentuk pada vertebra mereka. Baka mereka dipercayai berumuru diantara 9 tahun hingga 23 tahun dan jangka hayat mereka dianggarkan sehingga 30 tahun hingga 40 tahun.

Populasi

Di jumpai dalam air yang sejuk seperti perairan pantai di serata dunia, populasi Great white masih tidak dapat direkodkan dengan jitu. Walau bagaimanapun, ahli saintis berpendapat populasi Great white kian merosot akibat pemburuan haram oleh manusia dan kadang-kala yang tersangkut pada jaring-jaring ikan.

Peranan di dalam ekosistem

Great white adalah salah satu rantaian makan di dalam laut yang utama. Ini bermaksud mereka memberi kesan besar terhadap populasi mangsa-mangsa yang terutamanya singa laut dan anjing laut.

Tahukah anda?
1. Great white boleh mengesan setitik darah di dalam air sebanyak 95 liter atau 25 galon air.
2. Dianggarkan daya gigitan Great white shark boleh melebihi 4000 daya paun per inci.